Sut i gael Cymorth :\tGwasanaethau Cymorth Myfyrwyr a Gyrfaoedd ,\tPrifysgol Aberystwyth\nRydym ni yma i'ch helpu chi ac mae croeso i chi gysylltu unrhyw bryd.\nLlenwch ein ffurflen gofrestru os ydych chi eisiau rhoi gwybod i ni ynglŷn â'ch trafferthion eich hun. Bydd hyn yn helpu'r ymarferydd i ddysgu mwy am y sefyllfa, fel bod modd awgrymu'r llwybr cymorth cywir a'r wybodaeth berthnasol yn unol â'ch anghenion, e.e. Cwnsela yn ogystal â rhywfaint o ddolenni i wefannau hunangymorth.\nLlenwch y ffurflen cyn ffonio neu e-bostio i drefnu apwyntiad os gwelwch yn dda.\nFfurflen gofrestru ddiogel ar-lein\nFfurflen mynegi pryder ar-lein\nGallwch roi gwybod i ni os ydych chi'n pryderu am rywun arall. Gall ein Siartiau Llif Iechyd Meddwl eich helpu i wybod beth i'w awgrymu wrth rywun.\nIechyd Meddwl: Ymateb i Argyfyngau (PDF)\nLlenwch y ffurflen mynegi pryderon er mwyn rhoi manylion i ni ynglŷn â'r pryderon, a bydd aelod o'r staff yn cysylltu â chi i gynghori ar y ffordd orau o symud ymlaen.\nFfurflen mynegi pryder ddiogel ar-lein\nOs yw'r pryderon ynglŷn â rhywun arall yn effeithio ar eich lles chi eich hun, cewch gymorth gennym ni drwy lenwi'r ffurflen gofrestru ar-lein.\nRydym ni'n cynnig slotiau byr 10/15 munud ar gyfer sgwrs sydyn. Cewch ein ffonio neu anfon e-bost atom er mwyn gweld pa bryd a sut mae modd trefnu sgwrs. Os ydych yn teimlo y bydd angen sgwrs hirach arnoch, rydym yn eich cynghori chi i lenwi ein ffurflen gofrestru a threfnu Apwyntiad Adnoddau a fydd yn para tua 30-45 munud.\n01970 621761 neu 01970 622087\nSylwer os gwelwch yn dda, yn ystod y cyfnodau prysur, mae'n bosib na fydd modd i ni gysylltu'n ôl â chi mor fuan ag y byddem ni'n hoffi. Dim ond pan fo'r Brifysgol ar agor y gallwn ymateb. Os oes angen cymorth neu gyngor arnoch chi yn y cyfnodau pan fo'r Brifysgol ar gau, defnyddiwch Togetherall, ein A i Z o dudalennau lles, eich meddyg teulu neu ewch i'n Tudalen wybodaeth ar gyfer Argyfyngau.


Message: DOMDocument::loadXML(): Entity 'ARJnsc' not defined in Entity, line: 5\nMessage: DOMDocument::loadXML(): Entity 'GwnThmsc' not defined in Entity, line: 5\nMessage: DOMDocument::loadXML(): Entity 'PrntSLwsc' not defined in Entity, line: 5\nMessage: DOMDocument::loadXML(): Entity 'MSJnsc' not defined in Entity, line: 5\nMessage: DOMDocument::loadXML(): Entity 'Sndrsc' not defined in Entity, line: 5\nMessage: DOMDocument::loadXML(): Entity 'DBReesc' not defined in Entity, line: 5\nMessage: DOMDocument::loadXML(): Entity 'FfyddJSLc' not defined in Entity, line: 5\nMessage: DOMDocument::loadXML(): Entity 'TRobChc' not defined in Entity, line: 5\nMessage: DOMDocument::loadXML(): Entity 'Unbywydc' not defined in Entity, line: 5\nLEWIS, JOHN SAUNDERS (1893-1985), gwleidydd, beirniad a dramodydd | Y Bywgraffiadur Cymreig\nLEWIS, JOHN SAUNDERS (1893-1985), gwleidydd, beirniad a dramodydd\nPriod: Margaret Lewis née Gilcriest\nPlentyn: Mair G. Jones née Lewis\nRhiant: Mary Margaret Lewis née Thomas\nRhiant: Lodwig Lewis\nGalwedigaeth: gwleidydd, beirniad a dramodydd\nAwdur: T. Robin Chapman\nGanwyd Saunders Lewis yn 61 Falkland Rd, Poulton-cum-Seacombe, Wallasey, Swydd Gaer, ar 15 Hydref 1893, yr ail o dri mab i Lodwig Lewis (1859-1933), gweinidog gyda'r Methodistiaid Calfinaidd, a'i wraig Mary Margaret (g. Thomas, 1862-1900). Derbyniodd ei addysg yn Liscard High School for Boys, lle'r aeth yn chwech oed, cyn mynd ymlaen i astudio Saesneg ym Mhrifysgol Lerpwl yn 1911.\nAmharwyd ar ei yrfa academaidd gan y Rhyfel Mawr. Ymrestrodd Lewis yn wirfoddol yng Nghatrawd y Brenin Lerpwl ym Medi 1914. Yn Ebrill 1915 cynigiodd am gomisiwn gyda 12fed Bataliwn Cyffinwyr De Cymru, a daeth yn lifftenant llawn ym mis Chwefror y flwyddyn ganlynol. Anfonwyd ef i Ffrainc yr haf hwnnw. Yn sgil ei glwyfo wrth amddiffyn llain o dir yn ymyl Gonnelieu yn Ebrill 1917, fe'i cludwyd yn ôl i Brydain, ond dychwelodd at ei gatrawd, gan wasanaethu wedi hynny hyd ddechrau 1919.\nYn Ffrainc y darllenodd gofiant Thomas Gwynn Jones i Emrys ap Iwan a gwaith Maurice Barrès. Dysgodd Emrys ap Iwan iddo'r ddawn o sgrifennu'n bryfoclyd; yn nhrioleg nofelau Les Déracinés Barrès canfu'r egwyddorion a gynhaliai ei weledigaeth ef fel llenor a gwleidydd am weddill ei oes: yr angen ar yr unigolyn am wreiddiau daearyddol, hanesyddol, crefyddol a diwylliannol, parch at awdurdod a ffieidd-dra at Ramantiaeth.\nCwblhaodd Lewis ei radd BA yn 1920. Erbyn iddo ennill ei MA ddwy flynedd yn ddiweddarach, am astudiaeth ar ddylanwad beirdd Saesneg y ddeunawfed ganrif ar eu cyfoeswyr Cymraeg (y cyhoeddwyd ei sylwedd yn A School of Welsh Augustans yn 1924), yr oedd wedi cyhoeddi'r ddrama ‘Eingl-Gymreig’ The Eve of St John (1921), a chael ei benodi i'w swydd gyntaf, fel trefnydd cynllun i ddatblygu llyfrgelloedd gwledig yn Sir Forgannwg. Yn 1922 fe'i penodwyd yn ddarlithydd yn Adran y Gymraeg, Coleg y Brifysgol Abertawe. Daliodd y swydd hyd 1936. Priododd Margaret Gilcriest (1891-1984) ar 31 Gorffennaf 1924 yn eglwys Gatholig Our Lady and St Michael yn Workington, Cumberland, a bu iddynt un ferch, Mair, a anwyd yn 1926.\nYn Abertawe y cychwynnodd o ddifrif ar ei waith llenyddol a beirniadol. Yn ogystal â chyfansoddi ei ddrama Gymraeg gyntaf, Gwaed yr Uchelwyr (1922), lluniodd y pamffledyn An Introduction to Contemporary Welsh Literature (1926) a'r ymdriniaeth arloesol, Freudaidd ei naws, Williams Pantycelyn (1927), lle'r dadleuodd y gellid yn deg synio am emynydd mwyaf blaenllaw Cymru fel y Rhamantydd cyntaf yn Ewrop. Yn Braslun o Hanes Llenyddiaeth Gymraeg Hyd 1536 (1932), daliodd fod Deddfau Uno Harri VIII a'r Diwygiad Protestannaidd rhyngddynt wedi ysgaru Cymru oddi wrth ei thraddodiad Ewropeaidd. Cyfrannodd ysgrifau yn ogystal i gylchgrawn Y Llenor W. J. Gruffydd, yn eu plith ‘Dafydd Nanmor’ (1923), a ymdriniodd â'r cysyniad o berchentyaeth a welai Lewis yn sylfaen i'r traddodiad mawl, a ‘Llythyr Ynghylch Catholigiaeth’, yn ymosod ar ryddfrydiaeth Brotestannaidd am ei hamharodrwydd i gydnabod lle pechod yn ei diwinyddiaeth na'i llenyddiaeth. Rhoddodd Lewis le canolog i bechod yn ei nofel Monica (1930), a ddaeth yn succès de scandale oherwydd ei sôn am buteindra a chlefydau gwenerol. Wedi marwolaeth ei dad yn 1933, dilynodd Saunders ei wraig trwy gael ei dderbyn yn ffurfiol i'r Eglwys Gatholig.\nGweithgarwch mwyaf cyrhaeddbell Lewis yn ystod ei gyfnod yn Abertawe, fodd bynnag, oedd cychwyn Plaid Genedlaethol Cymru yn 1925. Yn 1926, pan ymgymerodd â'r llywyddiaeth, traddododd y ddarlith a amlinellai ei pholisi, Egwyddorion Cenedlaetholdeb. Ni fynnai ddilyn trywydd cenedlaetholdeb Iwerddon. Dadleuodd ynddi, yn hytrach, o blaid rhyddid i Gymru o dan y frenhiniaeth. Yr un pryd, fel golygydd cylchgrawn y Blaid Genedlaethol, Y Ddraig Goch, o 1926 ymlaen amlinellodd o fis i fis ei weledigaeth o Gymru fel gwlad hunangynhaliol, gydweithredol ac amaethyddol. Casglwyd nifer o'r ysgrifau hyn yn Canlyn Arthur (1938). Safodd fel ymgeisydd dros ei blaid yn Etholiad Cyffredinol 1931 dros sedd Prifysgol Cymru, gan ennill 914 o bleidleisiau.\nArweiniodd ei ymlyniad wrth ei blaid at drobwynt mwyaf ei fywyd. Yn 1935 cyhoeddodd y Weinyddiaeth Awyr gynlluniau i droi llain o dir ym Mhen Llŷn yn wersyll ymarfer i'r Awyrlu. Arweiniodd Lewis ymgyrch i atal y datblygiad. Yn sgil deisebau a chyfarfodydd cyhoeddus aflwyddiannus, ar 8 Medi 1936, teithiodd Lewis a dau gyd-aelod o'r Blaid Genedlaethol, David John Williams a Lewis Edward Valentine, i Benrhos a llosgi cytiau'r gweithwyr ar safle'r ‘Ysgol Fomio’ arfaethedig. Aethant oddi yno i orsaf yr heddlu ym Mhwllheli, lle cyflwynasant lythyr yn cyfaddef eu rhan yn y weithred. Daeth y ‘tân yn Llŷn’ neu ‘Penyberth’ (yr enw ar y tŷ a ddymchwelwyd er mwyn codi'r gwersyll) yn rhan o chwedloniaeth cenedlaetholdeb. Y mis canlynol, ym Mrawdlys Caernarfon, fe'u cyhuddwyd o ddifrodi eiddo'r brenin. Methodd y rheithgor â chytuno ar ddedfryd, ac fe'u rhyddhawyd. Hyd yn oed cyn yr ail wrandawiad, yn yr Old Bailey yn Llundain ym mis Ionawr 1937, clywodd Lewis ei fod wedi cael ei ddiswyddo o'i ddarlithyddiaeth. Yn yr ail wrandawiad, cafwyd y tri'n euog ac fe'u dedfrydwyd i naw mis yr un yn Wormwood Scrubs.\nAr drothwy'r ail achos, cyfansoddodd Lewis Buchedd Garmon (1937). Drama yw hi o ran ei thestun ymddangosiadol am ddadleuon diwinyddol yr Eglwys Fore, ond anodd peidio â'i darllen yr un pryd fel datganiad am genedlaetholdeb ceidwadol, Cristnogol Lewis. Cynnwys, yn araith Emrys, ond odid y llinellau enwocaf a ysgrifennodd erioed. Cyffelybir Cymru i winllan a draddodwyd yn dreftadaeth o genhedlaeth o genhedlaeth ond a fygythir bellach gan genfaint o foch. Geilw Emrys ar ei gyd-Gymry, ‘cyffredin ac ysgolhaig’ i'w hatal: ‘Sefwch gyda mi yn y bwlch, / Fel y cadwer i'r oesoedd a ddêl y glendid a fu.’ Cafodd Lewis a'i ddau gyd-garcharor ganiatâd arbennig gan lywodraethwr y carchar i wrando arni pan ddarlledwyd hi gyntaf.\nYn sgil ei ryddhau yn hydref 1937, symudodd Lewis i Lanfarian ar gyrion Aberystwyth, a threuliodd y pymtheng mlynedd i ddod yn ennill bywoliaeth ansicr rhwng dysgu, ffermio a newyddiadura. Yn 1939 rhoddodd y gorau i lywyddiaeth y Blaid Genedlaethol. Gwelodd 1941 gyhoeddi'r gyfrol denau o farddoniaeth, Byd a Betws, ac ynddi'r gerdd agoriadol, ‘Y Dilyw 1939’, yn sôn am lowyr di-waith y de diwydiannol fel ‘y demos dimai’ ac am arianwyr Wall Street ‘[a]'u ffroenau Hebreig yn ystadegau'r chwarter’. Fe'i dyfynnid yn gyson gan ei feirniaid ar y chwith o hynny allan i edliw iddo ei snobyddiaeth a'i wrth-semitiaeth. Gwaith mwy sylweddol oedd colofn ‘Cwrs y Byd’ i'r Faner. Rhwng 1939 ac 1951, cyfrannodd dros 560 o erthyglau o wythnos i wythnos ar fywyd Cymru, Ewrop a'r byd tra wynebai anocheledd rhyfel, dyddiau'r drin a'r byd newydd a ymagorai yn nyddiau'r heddwch. Yn y colofnau hyn y gwelir y gorau a'r gwaethaf yn Lewis: yn darogan gwae ac yn argyhoeddedig na ddôi dim da o fuddugoliaeth y naill ochr na'r llall. Dylai Cymru, meddai, sefyll uwchlaw'r frwydr. Ataliwyd ei golofn fwy nag unwaith a pheth cyffredin oedd pensel las y sensrwr.\nEi farn am y rhyfel a'i tynnodd i'r arena gyhoeddus eto yn 1942, pryd y safodd fel ymgeisydd y Blaid yn isetholiad Prifysgol Cymru. Am rai wythnosau ef oedd yr unig ymgeisydd ar y maes ond yn y pen draw llwyddodd y Blaid Ryddfrydol i ddenu W. J. Gruffydd i'r frwydr fel ymgeisydd di-blaid. Aeth yn ymrafael chwerw rhwng cefnogwyr y ddau ymgeisydd. Cyhuddwyd Lewis gan Gwilym Davies ar dudalennau'r cyfnodolyn Y Traethodydd o gynrychioli ‘y Blaid ffasgaidd yng Nghymru’ ac o fynnu creu Cymru dotalitaraidd a Phabyddol. Boicotiodd cefnogwyr Lewis Y Llenor, gan arwain yn anuniongyrchol at ei dranc yn 1951. Etholwyd Gruffydd yn Ionawr 1943, gan roi terfyn effeithiol ar weithgarwch gwleidyddol Lewis am weddill ei oes.\nErbyn diwedd yr Ail Ryfel Byd yr oedd Lewis wedi'i ddadrithio gan gyfeiriad ‘sosialaeth gymunedol’ a heddychol Plaid Cymru (fel y'i gelwid erbyn hynny), ei diffyg pwyslais ar yr iaith, ac yn nes ymlaen gan yr hyn a ystyriai'n safiad llugoer ei llywydd, Gwynfor Evans, ar gynlluniau Corfforaeth Lerpwl i foddi pentref Cwm Celyn er mwyn creu cronfa ddŵr Tryweryn. Ceisiodd loches mewn dau le. Fe'i penodwyd yn ddarlithydd yng Nghaerdydd yn 1952, ac er mai prin oedd ei gynnyrch academaidd, parhaodd hyd 1955 i olygu Efrydiau Catholig, cylchgrawn a gychwynnwyd ganddo yn 1946, lle'r ailafaelodd mewn gwaith beirniadol-lenyddol, gyda diddordeb neilltuol yn yr ail ganrif ar bymtheg. Troes yn ôl hefyd at y theatr. Gwelodd 1948 gwblhau Blodeuwedd, wedi bwlch o bron chwarter canrif ers ysgrifennu'r ddwy act gyntaf. I'r cyfnod hwn y perthyn y comedïau ysgafn a gyfansoddod yn benodol i Theatr Garthewin, Eisteddfod Bodran (1952) a Gan Bwyll (1952), yn ogystal â'i ddramâu mwy sylweddol ac adnabyddus: Siwan (1956), Gymerwch chi Sigarét? (1956), Brad (1958) ac Esther (1960). Fe'u nodweddir bob un gan thema ganolog y dewis dirfodol, anochel a wyneba'r prif gymeriad.\nYmddeolodd Lewis o Gaerdydd yn uwchddarlithydd yn 1957, a pharhaodd i fyw ym Mhenarth am weddill ei oes. Ar drothwy ei 70 oed, yn 1962, mentrodd un o'i sylwadau olaf ar gyflwr Cymru. Bwriadwyd i'w ddarlith radio adnabyddus, Tynged yr Iaith fod yn alwad i Blaid Cymru ymateb i ddirywiad y Gymraeg ‘trwy ddulliau chwyldro’ yn hytrach na phapurau polisi. Esgorodd, fodd bynnag, ar sefydlu mudiad newydd, Cymdeithas yr Iaith Gymraeg a gwneud yr henwr yn eilun i genhedlaeth newydd a fagwyd ar ddelfrydau'r mudiadau hawliau yn ne'r Unol Daleithiau a De Affrica. Aeth yr arch-geidwadwr yn symbol chwyldro.\nGyda chanol y chwedegau, fe'i cafodd ei hun - er syndod iddo - yn ffasiynol: perfformid cyfieithiadau Saesneg o'i ddramâu ar y BBC ac ar lwyfannau Hampstead. Hwn oedd degawd ei waith dramatig ar y Gymru gyfoes, Cymru Fydd (1967) a Problemau Prifysgol (1968), lle y creodd ddarlun o wlad lwgr, golledig. I'r gorffennol y perthynai gogoniant Cymru, ac yr oedd ei agwedd tuag at ei gorffennol Protestannaidd (ac Ymneilltuol yn enwedig) yn llawer mwy llariaidd nag y bu hanner canrif ynghynt. Disgrifiodd y Diwygiad Methodistaidd yn 1974 fel ‘stori ail eni [sic] ein cenedl’, a'r Diwygiad a'i ganlyniadau yw cefndir y ddrama Dwy Briodas Ann (a luniwyd yn 1962 a'i chyhoeddi yn 1973), ei ail nofel, y ‘rhamant hanesyddol’ Merch Gwern Hywel (1964), a'r ddarlith ‘Ann Griffiths: Arolwg Llenyddol’ (1965), lle'r ymgymerodd ag esbonio diffuantrwydd ansentimental troedigaeth yr emynyddes.\nDaliai Lewis i gyhoeddi mor ddiweddar ag 1980, er gwaethaf strôc y flwyddyn gynt. Yn 1983, yn 89 oed, dyfarnwyd gradd Doethur mewn Llên iddo gan Brifysgol Cymru, a oedd wedi ei ddiswyddo bron hanner canrif ynghynt. Bu farw wedi salwch hir yn Ysbyty St Winifred, Caerdydd, ar 1 Medi 1985. Yn ei anerchiad yn yr angladd dywedodd yr Esgob Daniel Mullins hyn am ei ffydd Gristnogol: ‘Doedd credu ddim yn beth hawdd iddo. Cymaint yn haws fyddai derbyn mai ar olwg allanol pethau y mae barnu'r byd ac mai pethau'r byd yw'r unig rai sydd. Byddai hynny'n caniatáu iddo fyw yn ôl ei reswm a doethineb yr oesoedd a bod yn atebol iddo ef ei hun yn y diwedd am ei weithredoedd.’ Fel yr oedd, ychwanegodd, rhaid oedd wynebu ‘croesddywediadau arswydus y ffydd Gristnogol’. Datgelwyd yn yr angladd ei fod wedi cael ei urddo'n Ben Marchog o Urdd Sant Gregori gan y Pab Paul VI. Gosodwyd y fedal ar ei arch ac fe'i claddwyd yn yr un bedd â Margaret ym mynwent Gatholig Penarth.\na (gol.), ;\net al (gol.), ;\nChapman, T. R., (2014). LEWIS, JOHN SAUNDERS (1893-1985), gwleidydd, beirniad a dramodydd. Y Bywgraffiadur Cymreig. Adferwyd 19 Tac 2019, o https://yba2-prawf.llgc.org.uk/article/c10-LEWI-SAU-1893


Agenda item - ADRODDIAD BLYNYDDOL BWRDD GWASANAETHAU CYHOEDDUS 2018-19\nADRODDIAD BLYNYDDOL BWRDD GWASANAETHAU CYHOEDDUS 2018-19\nCyfarfod Pwyllgor Craffu Cymunedau, Dydd Iau, 4ydd Gorffennaf, 2019 10.15 y.b. (Item 7.)\nMewn ymateb i gwestiwn ynglŷn â’r berthynas gyda Llywodraeth Cymru a gallu'r Bwrdd i ddylanwadu ar addasu polisïau i gyflawni newid, nododd yr Aelod Cabinet bod y bartneriaeth yn cynrychioli nifer o gyrff cyhoeddus ac felly petai barn neu sylw angen ei fynegi, byddai pwysau ar hynny. Derbyniwyd mai anodd fyddai cael dylanwad ar bolisïau ond angen sicrhau bod y negeseuon yn cael eu rhannu. Ategwyd bod Comisiynydd Cenedlaethau’r Dyfodol yn cymryd diddordeb yn y gwaith ond eto, dim gyda grym efallai i addasu polisïau.\nMewn ymateb i sylw ynglŷn â’r elfen economaidd, nododd nad oedd yr economi wedi ei adnabod fel un o feysydd gwaith y Bwrdd gan mai Bwrdd Uchelgais Gogledd Cymru fydd yn gwneud hyn ar draws y Gogledd..\nPENDERFYNWYD derbyn yr adroddiad gyda chais am ddiweddariad ar ddatblygiadau’r bartneriaeth bob 6 mis.\nAdroddiad Blynyddol BGC, eitem 7. PDF 190 KB


AutoDesk, ESRI a Manifold yn CalGIS 2009 - Geofumadas\nEbrill, 2008 ArcGIS-ESRI, AutoCAD-Autodesk, GIS manifold\nNid yw’n syndod gweld AutoDesk ac ESRI yng nghynhadledd flynyddol Systemau Gwybodaeth Ddaearyddol California oherwydd eu bod yn noddwyr aur (hynny yw, maent yn rhyddhau 5,000 o nodiadau gwyrdd yn flynyddol), ond gyda syndod pleserus gwelwn fod Manifold hefyd wedi sleifio i mewn i’r arddangosfa. o'r cyn-gynhadledd ar Ebrill 22, 2008.\nESRI yn cyflwyno awgrymiadau ac offer i gynyddu cynhyrchiant gan ddefnyddio ArcGIS 9.2. Y pynciau i'w trafod yw:\nAwgrymiadau ar gyfer gweithio gyda ffeiliau Excel a ArcMap\nGweithio gyda data CAD\nTrin map, haen a gosodiadau eraill "sy'n ymddangos yn gudd"\nTricks i arbed amser wrth fapio a defnyddio symbolau\nAwgrymiadau ar gyfer allforio ac argraffu gan ArcMap\nSesiwn lawn o gwestiynau ac atebion\nBydd defnyddwyr ESRI yn dweud: Waw!\ny rhai o AutoDesk: mapiau harddwch lliw mmm\ny maniffold: whta’s the price !!! ????\nAutodesk yn cyflwyno yn llais Jeremiah McKnelly yr atebion y mae AutoCAD yn eu darparu yn amgylchedd GIS. Mae'r thema'n canolbwyntio ar fynnu AutoDesk ar ennill tir ym maes GIS, gan geisio cael defnyddwyr i ateb y cwestiwn y mae ESRI wedi'i gael gyda ni. mazacuateados: Pam mae angen gweithio’r data CAD ar wahân, ac yna ei basio i GIS, a’i olygu yn ôl i’r CAD?\nNawr bod AutoDesk wedi datblygu ychydig (dim llawer i'w ddweud) wrth roi galluoedd AutoCAD ar gyfer trin systemau cydgysylltu, dadansoddiad thematig, cysylltiad ag Oracle, SQL Server a data gofodol ArcSDE, mae'r dyn 25 oed yn meiddio ein herio. profi a all cywirdeb eich cymwysiadau guro estheteg ArcGIS heb farw wrth fwyta cof.\nMae proses GIS yn llifo, triciau a newyddbethau ar gyfer y 2009 a gyflwynir gan ddosbarthwyr AutoDesk lleol yng Nghaliffornia\nMae cwsmeriaid lleol sydd wedi gweithredu atebion geo-ofodol gan AutoDesk yn rhannu'r manteision a'r cur pen.\nCyflwyniad i AutoDesk a'i strategaeth i gefnogi'r Sefydliad Geo-ofodol Ffynhonnell Agored\nBydd yr AutoDesk yn dweud: Gwych!\nrhai ESRI: mmm, diddorol, allech chi olygu?\nrhai Manifold: pa amser ydyw?\nAc i ddechrau achosi amheuon, Manifold Mae Robin M. Wood yn sleifio i mewn i'r arddangosfa hon mewn llais a manias.\nOnd Manifold Mae'n ceisio cael ei glywed, ac ar gyfer hyn mae wedi herio pobl i gario eu llyfr nodiadau, gan y bydd ganddynt rwydwaith diwifr ar gael, bydd pob defnyddiwr yn derbyn trwydded dros dro gan Manifold 8 i'w buro'n fyw ac yn uniongyrchol.\nMae lle yn gyfyngedig a'r thema yw:\nArddangosfa Gyffredinol Manifold, golwg gyflym ar yr hyn sy'n dod y tu mewn i'r blwch $ 245\nCanllawiau ar y rhyngwyneb defnyddiwr\nCysylltu cronfeydd data a data pwysig (yn amlwg i'r rhai sydd am herio, oherwydd bydd siapiau a geo-gronfeydd data personol o bwys)\nTrin tablau ac ymholiadau\nCyhoeddi mapiau mewn gwasanaethau IMS\nAH ... byddant yn rhoi deunydd cyflawn sy'n cynnwys fideos hyfforddi.\nBydd rhai Manifold yn dweud: ohhhhhh !!!!\ny rhai o AutoDesk: mmm, pwy yw Manifold?\nrhai ESRI: esgusodwch fi, a ddywedasoch $ 245 ???\nBeth bynnag, dim ond yr arddangosfa cynhadledd yw hon, felly os ydych chi ger California, neu byddwch chi yno ... byddai'n werth mynd i ddigwyddiad sydd am 13 blynedd yn olynol wedi dangos y gorau o'r tueddiadau unigryw mewn technolegau GIS ... efallai un diwrnod y gwelwn rywbeth trosgynnol o'r dewisiadau amgen am ddim 🙁\nPost blaenorol«Blaenorol ArcGIS Explorer, sy'n debyg iawn i Google Earth ond ...\nPost nesaf AutoDesk gyda bwriadau da i gyrraedd Hispanicsnesaf »\nUn Ymateb i "AutoDesk, ESRI a Manifold yn CalGIS 2009"\nTraethawd Muito boa 🙂


Amdanom - Disability Wales\nHome > Amdanom\nAnabledd Cymru (AC) yw cymdeithas genedlaethol Sefydliadau Pobl Anabl (DPOs) sy’n ymdrechu i sicrhau hawliau, cydraddoldeb ac annibyniaeth pobl anabl yng Nghymru.\nMae AC yn hyrwyddo’r pwysigrwydd o fabwysiadu a gweithredu’r Model Cymdeithasol o Anabledd, sy’n nodi mai rhwystrau amgylcheddol, sefydliadol ac agwedd sy’n anablu pobl ac yn atal eu cyfranogiad llawn mewn cymdeithas, nid eu cyflyrau meddygol neu amhariad.\nRheolir AC gan Fwrdd Cyfarwyddwyr gwirfoddol o bobl anabl sy’n weithredol mewn sefydliadau anabledd lleol a chenedlaethol ledled Cymru. Mae’r rhan fwyaf o’n staff yn bobl anabl sydd â blynyddoedd lawer o brofiad yn gweithio mewn modd broffesiynol a gwirfoddol i amryw o sefydliadau anabledd yng Nghymru a thu hwnt.\nMae gan AC rôl unigryw yng Nghymru wrth hyrwyddo hawliau, cydraddoldeb ac annibyniaeth pob person anabl, dim ots pa amhariad corfforol neu synhwyraidd, anhawster dysgu neu gyflwr iechyd meddwl. Yn ogystal, rydym yn cydnabod y bydd gan lawer o bobl anabl hunaniaethau eraill a allai arwain at wahaniaethu croestoriadol.\nMae AC yn ymgysylltu ag ymgyrchoedd aelodau, ymgynghoriadau, ymchwil a datblygu polisi er mwyn dylanwadu ar ddatblygiad polisi ac arfer y llywodraeth mewn perthynas â phobl anabl.\nRydym yn darparu gwybodaeth, hyfforddiant a chefnogaeth i aelodau ledled Cymru trwy’r cyfryngau cymdeithasol yn ogystal â chynadleddau, seminarau a digwyddiadau.\nMae AC yn nodi bod rhwydwaith gref a llewyrchus o sefydliadau pobl anabl yn hanfodol i gyflawni polisi cenedlaethol effeithiol ac arloesol, a darparu gwasanaethau lleol.\nMae AC yn sefydliad, nid-er-elw, annibynnol a sefydlwyd ym 1972 sy’n derbyn cyllid grant gan adran Cydraddoldeb Llywodraeth Cymru.\nMae Anabledd Cymru yn rhedeg nifer o brosiectau sydd ag ystod o arianwyr. Mae’r rhain wedi cynnwys y Loteri Fawr a Chymdeithas Fawcett, Spirit 2012.\nYn ôl natur gweithio yn y trydydd sector, nid yw cyllid parhaus byth yn sicrwydd. Gallwch gefnogi ein gwaith trwy ddod yn aelod neu roi rhodd.\nMae AC yn arloeswr ac ers cael ein sefydlu yn 1972, rydym wedi cyflawni llawer o bethau cyntaf, gan gynnwys:\n• Cynllun Gwobrau Mynediad i Adeiladau (1979-91) a’r Nodiadau Canllaw Dylunio Mynediad cyntaf erioed (1978)\n• Datblygu mudiadau anabledd newydd yn genedlaethol ac yn lleol yn y meysydd chwaraeon, y celfyddydau, pobl ifanc a mynediad (1980au – )\n• Y rhaglen gyntaf yng Nghymru i hyfforddi pobl anabl i ddod yn Hyfforddwyr Cydraddoldeb Anabledd (1992)\n• Ymgyrchoedd uchel eu proffil ar Fynediad ar y Stryd Fawr, Trosedd Casineb Anabledd, Byw’n Annibynnol a Diwygio Lles (2008- )\n• Cyfrannu’n egnïol i ddatblygu Mesur Codi Tâl am Ofal Cymdeithasol 2011\n• Ymgyrchu’n llwyddiannus i gael cyflwyno Fframwaith Llywodraeth Cymru ar Weithredu ar Fyw’n Annibynnol (2013)\n• Cyfranogiad actif o ran datblygu Deddf Gwasanaethau Cymdeithasol a Llesiant (Cymru) (2014)\n• Partner yn rhaglen ymchwil gyntaf y byd a arweinir gan bobl anabl (Ymchwil Anabledd mewn Byw’n Annibynnol a Dysgu (DRILL) (2015 hyd heddiw)\n• Sefydlu’r cwmni cydweithredol cyntaf i’w arwain gan ddefnyddwyr yn y DU yn cael ei redeg gan ac ar gyfer derbynwyr Taliadau Uniongyrchol (2017)\n• Cynrychioli Pobl Anabl o Gymru yn y Cenhedloedd Unedig yn Genefa yn yr archwiliad cyntaf o Lywodraeth y DU mewn perthynas â Chonfensiwn y Cenhedloedd Unedig ar Hawliau Pobl Anabl (2017)\n• Dosbarthu Grantiau Argyfwng Covid-19 i 9 o Sefydliadau Pobl Anabl ledled Cymru ar ran yr Ymddiriedolaeth argyfyngau Cenedlaethol a Llywodraeth Cymru (2020)\n• Lobio Llywodraeth Cymru yn llwyddiannus i gael cyllid i sefydlu’r Gronfa Mynediad at Swyddi Etholedig yng Nghymru i gynorthwyo pobl anabl sy’n sefyll ar gyfer swydd etholedig yn y Senedd ac yn etholiadau llywodraeth leol (2021)\nOs ydych chi’n datblygu prosiect a all elwa o gyfranogiad neu gyd-gynhyrchu gyda phobl anabl, yna cysylltwch i ddarganfod sut y gallen weithio mewn partneriaeth â chi.


Olrhain cysylltiadau: cymorth ar gyfer gweithwyr a’r hunangyflogedig | LLYW.CYMRU\nOlrhain cysylltiadau: cymorth ar gyfer gweithwyr a’r hunangyflogedig\nCymorth i bobl sy'n hunanynysu.\nHysbysu eich cyflogwr\nCyfrifoldeb eich cyflogwr\nBudd-daliadau a chymorth i weithwyr a phobl hunangyflogedig\nOs ydych yn gyflogedig neu’n hunangyflogedig, mae amrywiol fathau o gymorth ar gael ichi os ydych yn hunanynysu oherwydd:\nbod gennych chi (neu aelod o’ch cartref) symptomau neu eich bod wedi cael prawf positif neu\nos gofynnwyd ichi hunanynysu fel rhan o’r broses olrhain cysylltiadau\nOs ydych yn hunanynysu ac na allwch weithio o ganlyniad i hynny, dylech roi gwybod i’ch cyflogwr o fewn y dyddiad targed sydd wedi’i nodi yn eich polisi absenoldeb salwch.\nBydd gwasanaeth Profi, Olrhain, Diogelu GIG Cymru yn rhoi cadarnhad ysgrifenedig ichi bod yn rhaid i chi hunanynysu, a dylech roi copi o hwn i’ch cyflogwr.\nDylai cyflogwyr ganiatáu neu alluogi person i hunanynysu os ydynt wedi cael gwybod gan wasanaeth Profi, Olrhain, Diogelu y GIG bod yn rhaid iddynt hunanynysu oherwydd eu bod wedi cael prawf positif am COVID-19. Pan fyddwch yn hunanynysu, dylai eich cyflogwr barhau i gysylltu â chi a chynnig cymorth i chi. Mae hyn yn cynnwys caniatáu ichi weithio o’ch cartref os ydych yn teimlo’n ddigon iach a’i bod yn ymarferol i wneud hynny. Gallai hyn gynnwys dod o hyd i waith arall y gellid ei wneud gartref yn ystod y cyfnod hunanynysu. Ni ddylech o dan unrhyw amgylchiadau gael dychwelyd i’r gwaith yn ystod y cyfnod hunanynysu. Gall dyletswydd fod ar gyflogwyr i gymryd pob mesur rhesymol i leihau’r risg o ddod i gysylltiad â’r coronafeirws mewn mangre lle gwneir gwaith. Un o’r mesurau rhesymol yw caniatáu a galluogi cyflogai i hunanynysu os yw wedi cael prawf positif neu os yw wedi dod i gysylltiad agos â rhywun sydd wedi profi’n bositif. Felly, gall cyflogwyr fod yn cyflawni trosedd os nad ydynt yn cydymffurfio â’r mesur hwn. Gall cyflogwyr gael hysbyseb cau mangre. Os bydd cyflogwyr yn torri’r hysbysiad hwnnw, byddant yn cael cosb a fydd yn amrywio o £2,000 i £10,000.\nArgymhellir nad yw eich cyflogwr yn cofnodi’r angen i hunanynysu ar eich cofnod salwch.\nOs yw’r coronafeirws yn cael effaith arnoch neu ei effaith ar yr economi, mae amrywiol gymorth ar gael.\nGall pobl sydd ar incwm isel wneud cais i gael taliad o £500 os ydynt wedi cael prawf positif ar gyfer y coronafeirws, neu os yw gwasanaeth Profi, Olrhain, Diogelu y GIG wedi dweud wrthynt am hunanynysu oherwydd bod rhywun y maent wedi dod i gysylltiad agos ag e wedi cael prawf positif ar gyfer y coronafeirws.\nMae’r taliad ar gael i bobl ar incwm isel sy’n methu gweithio gartref, ac y byddai’n colli incwm o ganlyniad i hunanynysu. Er mwyn bod yn gymwys, rhaid i bobl fod yn hunanynysu ac yn derbyn Credyd Cynhwysol neu fudd-dal penodedig arall.\nOs nad ydych yn gallu gweithio oherwydd y coronafeirws a’ch bod yn gymwys i gael Tâl Salwch Statudol (SSP), cewch ei dderbyn o ddiwrnod cyntaf eich salwch (yn hytrach nag o’r pedwerydd diwrnod). Mae hyn yn berthnasol hefyd i ôl-geisiadau o 13 Mawrth 2020.\nGallech fod yn gymwys am SSP os oes yn rhaid i chi hunanynysu oherwydd:\nbod gennych chi (neu rywun yn eich cartref) symptomau coronafeirws, ac yn methu â gweithio oherwydd hynny\neich bod wedi cael eich hysbysu eich bod wedi dod i gysylltiad â rhywun sydd â’r coronafeirws, ac nad ydych yn gallu gweithio oherwydd hynny\nFodd bynnag os ydych yn gyflogedig a bod eich cyflogwr eisoes yn darparu cynllun tâl salwch, bydd yn cael ei annog i ddefnyddio hwn yn hytrach na’r Tâl Salwch Statudol. Dylech edrych ar yr amodau cymhwyster am SSP a’r cwestiynau cyffredin am SSP. Holwch eich cyflogwr am ragor o gyngor.\nMae’n bosibl y gallwch gael Credyd Cynhwysol a Thâl Salwch Statudol ar yr un pryd. Taliad misol yw’r Credyd Cynhwysol i helpu gyda’ch costau byw. Os ydych yn derbyn Tâl Salwch Statudol gallai fod yn syniad da i wneud cais am Gredyd Cynhwysol hefyd, yn enwedig os ydych yn talu rhent neu fod gennych blant i’w cynnal. Os ydych eisoes yn derbyn Credyd Treth Plant neu Gredyd Treth Gweithio dylech ofyn am gyngor cyn gwneud cais am Gredyd Cynhwysol. Cewch gyngor gan Cyngor ar Bopeth. Os ydych yn derbyn y ddau, bydd eich Tâl Salwch Statudol yn cael ei gadw mewn cof wrth gyfrifo eich taliad Credyd Cynhwysol.\nOs nad yw’n bosibl ichi weithio o gartref wrth hunanynysu, bydd gennych hawl hefyd i Lwfans Cyflogaeth a Chymorth (ESA). Cewch wneud cais am ESA os oes gennych anabledd neu gyflwr iechyd sy’n cael effaith ar faint y gallwch weithio. Gallwch wneud cais os ydych yn gyflogedig, yn hunangyflogedig neu’n ddi-waith.\nOs ydych yn hunangyflogedig bod yn rhaid i chi hunanynysu, a’i bod yn bosibl ichi newid eich arferion gweithio a gweithio o gartref, dylech wneud hynny. Os yw eich busnes wedi dioddef oherwydd y coronafeirws, mae’n bosibl eich bod yn gymwys ar gyfer Cynllun Cymorth Incwm i’r Hunangyflogedig.\nOs oes gennych ragor o gwestiynau neu eich bod angen cymorth gyda mater arall, cysylltwch â gwasanaeth Advicelink Cymru Cyngor ar Bopeth.\nSiaradwch gyda chynghorydd hyfforddedig: 03444 77 20 20. Mae Advicelink ar gael rhwng 9am a 5pm, o ddydd Llun i ddydd Gwener. Mae brysuraf fel arfer ar ddechrau a diwedd y dydd. Nid yw ar gael ar wyliau cyhoeddus.\nGwasanaeth newydd yw Advicelink Cymru sy’n helpu pobl i gael y cyngor cywir pan fo’i angen arnynt. Mae’r gwasanaeth yn targedu’r rheini sydd â’r angen mwyaf gyda chyngor hygyrch, diduedd sydd â sicrwydd ansawdd. Caiff y gwasanaeth ei ddarparu gan y rhwydwaith mwyaf o bartneriaid cynghori yng Nghymru sy’n arbenigo mewn ymgysylltu â grwpiau a chymunedau penodol ar draws Cymru.


cyflogau | Pigion\nJuly 15, 2014 chloecorbyn\nY Sector Amaethyddol yng Nghymru: cyfeiriadau yn y dyfodol ac eglurhad cyfansoddiadol\nLlun: Rachel Davieso Wikimedia Commons. Dan drwydded Creative Commons\nAr 9 Gorffennaf 2014,dyfarnodd y Goruchaf Lys o blaid cymhwysedd Cynulliad Cenedlaethol Cymru i ddeddfu darpariaethau’r Bil Sector Amaethyddol (Cymru).\nDiddymodd Llywodraeth y DU y Bwrdd Cyflogau Amaethyddol blaenorol ar gyfer Cymru a Lloegr ar 25 Mehefin 2013. Mewn ymateb, mae Llywodraeth Cymru wedi cyflwyno’r Bil Sector Amaethyddol (Cymru) i’r Cynulliad ar 8 Gorffennaf 2013 i gadw bodolaeth y Bwrdd yng Nghymru. Cafodd y Bil ei gyfeirio at y Goruchaf Lys ym mis Awst gan Dwrnai Cyffredinol Cymru a Lloegr i wneud penderfyniad ynghylch p’un a yw rhai o ddarpariaethau’r Bil, sef y rhai mewn perthynas â chyflogau a chyflogaeth, o fewn cymhwysedd deddfwriaethol y Cynulliad.\nMae’r Bil yn cynnwys darpariaethau sy’n:\nCadw’r mesurau amddiffyn statudol presennol ar gyfer tâl a thelerau ac amodau gweithwyr amaethyddol;\nRhoi pŵer i Weinidogion Cymru wneud Gorchmynion yn y dyfodol i bennu telerau ac amodau amaethyddol;\nRhoi pŵer i Weinidogion Cymru sefydlu Panel Cynghori ar Amaethyddiaeth Cymru i gynnal swyddogaethau tebyg i’r rhai sydd gan y Bwrdd Cyflogau Amaethyddol ond wedi’u haddasu fwy;\nGalluogi Panel Cynghori ar Amaethyddiaeth Cymru i gynnal swyddogaethau sy’n ymwneud â gweithrediad y sector amaethyddol, gan gynnwys hyrwyddo gyrfaoedd mewn amaethyddiaeth a gwneud argymhellion i Weinidogion Cymru ynghylch pennu isafswm telerau ac amodau;\nHelpu i sefydlu sector amaethyddol cryf a chynaliadwy yng Nghymru sydd â gweithlu wedi’i hyfforddi’n dda; a\nHybu ymdrechion i wella sgiliau yn y sector amaethyddol.\nMewn datganiad ar 9 Gorffennaf, croesawodd y Prif Weinidog benderfyniad y Goruchaf Lys, a dywedodd y bydd y Bil yn cael ei gyflwyno’n fuan i’w Mawrhydi y Frenhines i gael Cydsyniad Brenhinol, a disgwylir iddo ddod yn Ddeddf yn ddiweddarach ym mis Gorffennaf. Tan fis Gorffennaf, bydd darpariaethau Gorchymyn Cyflogau Amaethyddol 2012 yn parhau i fod yn weithredol yng Nghymru. Yn dilyn Cydsyniad Brenhinol y Bil, bydd Llywodraeth Cymru yn lansio ymgynghoriad cyhoeddus ffurfiol 12 wythnos ar gyfansoddiad a swyddogaethau arfaethedig y Panel Cynghori ar Amaethyddiaeth.\nAmaethyddiaeth\tAmaethyddiaeth, cyflogau, cymhwysedd, Cymru


Syria: Argyfwng i'r Plant? | Oxfam Education\nHome Resources > Syria: Argyfwng i'r Plant?\nSyria: Argyfwng i'r Plant?\nDros y flwyddyn ddiwethaf, mae'r gwrthdaro yn Syria wedi dadleoli 4.25 miliwn o bobl yn fewnol yn y wlad ac mae 1.9 miliwn o Syriaid wedi ffoi i geisio lloches mewn gwledydd cyfagos, yn cynnwys Gwlad yr Iorddonen a Libanus. Dyma argyfwng ffoaduriaid sydd yn datblygu ar raddfa enfawr yn sydyn iawn, ac mae perygl go iawn na fydd yr ymateb ddyngarol yn gallu dal i fyny gyda'r angen.\nMae adnoddau addysg Oxfam ar Syria yn amlinellu'r effaith mae'r argyfwng hwn yn ei gael ar Syriaid ifanc sydd nawr yn ffoaduriaid yn Libanus a Gwlad yr Iorddonen. Mae hefyd yn awgrymu rhai ffyrdd y gall pobl ifanc yn y DU ymateb yn effeithiol i'r argyfwng.\nSyria: ‘Argyfwng i’r Plant?’ – Nodiadau Athrawon (358kB)\nNodiadau ar gyfer athrawon a gwybodaeth gefndirol am yr argyfwng dyngarol yn Syria.\nSyria: ‘Argyfwng i’r Plant?’ Cyflwyniad PowerPoint (4MB)\nCyflwyno'r argyfwng a chodi cwestiynau allweddol. Yn cynnwys nodiadau gyda'r sleidiau.\nCynlluniau gwersi (229kB)\nCynlluniau gwersi ar gyfer archwilio’r argyfwng yn fwy manwl.\nCardiau Ffoaduriaid Syria (3MB)\n36 darn o dystiolaeth am ffoaduriaid yn Libanus a Gwlad yr Iorddonen.\nCardiau Comisiwn Hawliau Plant y Cenhedleodd Unedig (UNCRC) (124kB)\nCrynodeb o Gonfensiwn y Cenhedloedd Unedig ar Hawliau Plant (UNCRC)\nCanllaw Gweithredu Ieuenctid (Saesneg yn unig) (240kB)\nCanllaw i helpu pobl ifanc i gynllunio eu gweithredoedd eu hunain.\nErbyn Awst 23ain roedd 1 miliwn o blant wedi ffoi o Syria. Mae 740,000 o ffoaduriaid o dan 11 oed.\nMae'r BBC wedi adrodd straeon plant o Syria sydd wedi ffoi i Libanus a Gwlad yr Iorddonen yma ac yma.\nDefnyddiwch y dystiolaeth yma i benderfynu os yw hawliau plant fel a nodir gan Gomisiwn Hawliau Plant y Cenhedloedd Unedig yn cael eu hamddiffyn.\nBeth mae bod yn ffoadur yn ei olygu?


Brwydr gofrestru ar-lein Abyss. Chwaraewch y gêm Brwydr Abyss ar-lein. Gêm ar-lein Brwydr Abyss Ar-lein\nGêm ar-lein: Battle Abyss Ar-lein\nEnwau eraill: Abyss\nBrwydr gêm ar-lein Abyss yn eithaf clir yn sefyll allan ymysg ei gystadleuwyr uniongyrchol, a phob diolch i'r rhwyddineb defnydd\nOes gennych chi ddiddordeb yn yr hyn y Brwydr Abyss Ar-lein? Gallwch fod yn sicr bod y gêm yn Abyss a fydd yn synnu chi ei unigoliaeth a moderniaeth. Mae'n gêm multiplayer a wnaed yn y genre o arcêd a saethwr. Fast gwirio-mewn gêm Brwydr Abyss-lein yn caniatáu i chi arbed eich amser gwerthfawr, ac yn fuan byddwch yn hedfan ar y llong ofod yn y gofod allanol, yn union fel yn y ffilmiau Star Rhyfelwyr! Gallwch ofyn, beth yn wahanol i'r miloedd o gêm gemau Abyss y genre? Mae'n hawdd iawn i esbonio. Brwydr gêm ar-lein Abyss lle nad yw eich llong oes angen pwmpio cyflogedig neu am ddim. Dylech wneud tri chlic ar y llygoden, a ydych yn arnofio ar ei llong ofod gan fannau awyr y cosmos. Ar ôl cyfnod byr, byddwch yn gallu cofio eu gwrthwynebwyr yn unig ar y darnau o'r llong ofod. Yn Battle chwarae ar-lein Abyss nid yn unig yn gyn-filwyr o gemau ar-lein multiplayer, ond hefyd yn gefnogwyr cyffredin i orffwys am awr neu ddwy ar y cyfrifiadur. Gallech ddweud bod yna nifer digonol o gemau hyn? Na, y gêm hon yn unigryw. Brwydr gêm ar-lein Abyss yn eithaf clir yn sefyll allan ymysg ei gystadleuwyr uniongyrchol, a hyn i gyd diolch i'r symlrwydd o ddefnydd. I'r hyn a ddefnyddir i chwarae yn Battle Abyss Ar-lein rhaid i chi fynd yn gyflym gofrestru ar ein gwefan. Nid yw hyn gêm oes angen eu llwytho i lawr oddi ar y Rhyngrwyd, sy'n ffactor cadarnhaol ar gyfer pobl sydd â rhyngrwyd ddrwg, prynu mewn siopau arbenigol, ac nid hyd yn oed mwy yn cael unrhyw le i osod, ac felly cymryd mwy o le ar eich cyfrifiadur. Byddwch yn gallu chwarae y gêm yn y porwr! Bydd Battle Abyss Ar-lein cofrestru yn cymryd ychydig iawn o amser, yna rydych yn yn y byd rhithwir o rhyfelwr galaethol. Byddwch yn derbyn y llong gyntaf yn y daith gyntaf, a gydag ef y tîm cyntaf y chwaraewyr eraill, a bydd angen i chi ennill mewn brwydr gyda wrthwynebydd o gryfder cyfartal. Ar gyfer y teithiau frwydro yn erbyn cychwynnol nad oes angen lefelu drud neu hyfforddiant sgiliau arbennig i reoli a symud yn. Er mwyn deall rheolaeth y llong, bydd angen uchafswm o funud o amser. Os byddwch yn treulio ychydig mwy o amser, gallwch chi ei meistroli y tactegau cychwynnol o reolaeth. Mae'r fantais fawr y gêm yw bod ei daflu deitlau diflas 'n annefnyddiol, cefndiroedd gwahanol, a malurion eraill diangen. Y cyfan sydd raid i - i chwarae! Bydd Chwarae gêm Brwydr Ar-lein Abyss yn ddiddorol i bobl o unrhyw oedran, rhyw, proffesiwn a chymdeithasol statws. Chyfangiadau yn y gêm yn cymryd amser lleiaf. Unwaith i chi orffen y frwydr, gallwch yn troseddu i'r nesaf. Mae'r ffactor hwn yn caniatáu i adael y gêm ar unrhyw adeg rydych eisiau, gallwch chi chwarae wrth i ddeg munud neu ddeg awr, mae'r cyfan yn dibynnu arnoch chi eich hun. Rashochetsya chi prin chwarae'r gêm ar-lein Brwydr Abyss ar ôl diwrnod neu flwyddyn. Trwy gydol y gêm bydd rhaid i chi berfformio tasg unigol, hedfan a saethu yn gelynion. Am bob frwydr byddwch yn bendant yn cael gwobr, beth bynnag yr ydych yn ennill neu'n ennill drechu. Rhwng cyfangiadau, byddwch yn gallu ei dôn cyfaill neu brynu mwy modern, starship yn fwy prydferth a phwerus. Mae gan bob llong wedi galluoedd gêm unigryw, mae gan bob un ei nodweddion ei hun, ac nid ydynt o reidrwydd yn gadarnhaol. Nid oes angen i chi werthu'r hen long wrth brynu newydd, gallwch gasglu hyd yn oed fflyd o longau unigryw, ac yn dibynnu ar y cryfder a phrofiad y gwrthwynebydd i ddewis un neu llong arall. Ymunwch â Brwydr teulu mawr Abyss Ar-lein! ChwaraeBattle Abyss Ar-lein\nFideos a screenshots ar gyfer y gêm Battle Abyss Ar-lein


Manylion yn fuan...\n14/12/18 Diwrnod Siwmperi Nadolig\nLlwyddwyd i godi £55 tuag at Achub y Plant.\n23/11/18 Bocsys Nadolig T4U\n49 o focsys Nadolig yn barod i ddod a chyffro i blant bach Romania. Diolch i’r plant a ddaeth a bocs i’r ysgol. Cliciwch yma i weld y fideo.\n16/11/18 Plant Mewn Angen\nLlwyddwyd i godi £150 i Blant Mewn Angen heddiw. Diolch am eich cefnogaeth! Cliciwch yma am fwy o luniau. Cliciwch yma am fwy o luniau.\n05/11/18 Pawen Lawen\nPawennau llawen Ysgol Llanbedrog yn helpu ymgyrch Aled Hughes. Cliciwch yma i weld y fideo.\n09/10/18 Cyflwyniad Cyngor Ysgol 2017-18\n08/10/18 Logo Cyngor Ysgol\nY logo Cyngor Ysgol buddugol. Llongyfarchiadau!\nDiolch am eich cefnogaeth bore 'ma. Llwyddwyd i godi £220 tuag at Macmillan rhwng ein bore coffi a chasgliadau Flipside a Londis Llanbedrog. Gwych! Cliciwch yma am fwy o luniau.\n14/06/18 Diwrnod Cacennau\nCasglwyd £67.20 tuag at elusen Alzheimer's Society! Diolch am eich cefnogaeth! Cliciwch yma am fwy o luniau.\n15/12/17 Diwrnod Siwmperi Nadolig\n17/11/17 Plant Mewn Angen\nDiwrnod gwych yn codi arian at apêl Plant mewn Angen. Llwyddwyd i godi £159. Diolch am gefnogi.Pleser oedd cael croesawu Aled Hughes a Pydsi i'r ysgol heddiw. Pob lwc i Aled fydd yn gorffen ei daith feicio ym Mangor p'nawn 'ma. Cliciwch yma am fwy o luniau.\n17/11/17 Bocsys Nadolig T4U\n38 o focsys Nadolig yn barod i ddod a chyffro i blant yn Nwyrain Ewrop. Diolch i'r disgyblion a ddaeth a bocs i'r ysgol. Cliciwch yma am fwy o luniau.\nDiolch am eich cefnogaeth bore 'ma! Bore coffi llwyddiannus iawn. Casglwyd £201.78 tuag at Macmillan. Gwych!\n07/04/17 Banc Bwyd Pwllheli\nMae'r bwyd bellach ar ei ffordd i'r banc ym Mhwllheli, gyda Millie a'i mham a fydd yn gwirfoddoli yno ddwy waith yr wythnos. Da iawn Millie am gael syniad mor wych i helpu eraill. Diolch i bawb am gefnogi.\n05/04/17 Banc Bwyd Pwllheli\nDiolch o galon i bawb sydd wedi cefnogi'r Banc Bwyd. Mae dal cyfle i chi gyfrannu cyn i'r bwyd gael ei gludo i Bwllheli fore Gwener. Diolch eto!\n24/03/17 Trwynau Coch\nDiwrnod gwallgof gyda'r plant yn gwisgo welingtons a gwalltiau gwirion i'r ysgol i godi arian tuag at Comic Relief. Bu'r cyngor ysgol yn brysur yn gwerthu trwynau coch ar y stondin. Diolch am eich cefnogaeth. Cliciwch yma am fwy o luniau.\n02/03/17 Diwrnod y Llyfr\nDiwrnod llawn hwyl a sbri yn yr ysgol heddiw wrth ddathlu Diwrnod y Llyfr. Y Cyngor Ysgol wedi bod yn brysur yn gwerthu llyfrau ail law ar y stondin, a'r ysgol gyfan yn modelu eu gwisgodd gwerth chweil ar y 'catwalk'. Diolch am y llyfrau ail law. Cliciwch yma am fwy o luniau.\n16/02/17 Cyngor Ysgol\nHoffai'r Cyngor Ysgol ddiolch i Mrs Angela Russell am y rhoddion o dlysau llechi hyfryd i aelodau'r Cyngor Ysgol, rhoddion i'w trysori am byth! Cliciwch yma am fwy o luniau.\n16/12/16 Diwrnod Siwmperi Nadolig\nTalodd y plant £1 i ddod i’r ysgol yn eu siwmperi Nadolig heddiw er mwyn codi arian tuag at Achub y Plant.\n28/11/16 Bocsys Nadolig 2016\nMae'r plant wedi bod yn brysur yn llenwi 33 o focsys nadolig er mwyn cefnogi elusen T4U. Mae'r bocsys yn cael eu cludo yr holl ffordd i Ddwyrain Ewrop i sicrhau fod pob plentyn yn cael nadolig llawen! Diolch i'r plant a ddaeth a bocs i'r ysgol.\n18/07/16 Plant Mewn Angen\nCafodd y plant ddiwrnod llawn hwyl yn eu pyjamas heddiw a bu'r Cyngor Ysgol yn brysur yn gwerthu cacennau ar eu stondin amser chwarae. Llwyddwyd i godi £101 at apel Plant Mewn Angen. Diolch i bawb am gefnogi. Cliciwch yma am fwy o luniau. Cliciwch yma am fwy o luniau.\nAm wybodaeth gefndirol am beth yw Cyngor Ysgol plis - cliclwch yma


Canfuwyd 1107 eitem, yn dangos tudalen 61 o 93\nMae Gweinidog yr Economi, Trafnidiaeth a Gogledd Cymru, Ken Skates, wedi cyhoeddi heddiw (11 Mehefin) grantiau trafnidiaeth gwerth dros £16 miliwn. Bydd dros £5 miliwn yn cael ei wario ar atgyweirio ffyrdd yn sgil y difrod a achoswyd gan y stormydd ar ddechrau’r flwyddyn.\nHeddiw mae Llywodraeth Cymru wedi cyhoeddi canllawiau i ysgolion er mwyn iddynt allu cynllunio i ddisgyblion ddychwelyd ar 29 Mehefin i "ailgydio, dal i fyny, paratoi ar gyfer yr haf a mis Medi". Cyhoeddwyd canllawiau ar gyfer lleoliadau addysg bellach hefyd, y mae disgwyl iddynt ailagor ar gyfer rhywfaint o ddysgu wyneb yn wyneb o 15 Mehefin.\n08 Meh 2020\nCyhoeddi £50,000 ychwanegol i gefnogi iechyd meddwl gofalwyr di-dâlyn ystod y pandemig\nMae’r Dirprwy Weinidog Iechyd a Gofal Cymdeithasol, Julie Morgan, yn nodi dechrau Wythnos Genedlaethol Gofalwyr drwy gyhoeddi £50,000 ychwanegol ar gyfer Gofalwyr Cymru (Mehefin 8-14).\n07 Meh 2020\n06 Meh 2020\nDeintyddiaeth a choronafeirws: Datganiad gan Brif Swyddog Deintyddol Cymru\nEr mwyn helpu i atal y coronafeirws rhag lledaenu, rydym wedi bod yn cynnig llai o wasanaethau deintyddol arferol y GIG ers mis Mawrth, er mwyn helpu i ddiogelu’r cyhoedd, timau deintyddol a’n cymunedau lleol.\nStaff mewn cartrefi gofal i gael £500 yn ychwanegol\nHeddiw (5 Mehefin), cadarnhaodd Prif Weinidog Cymru, Mark Drakeford, y bydd staff ceginau a staff domestig mewn cartrefi gofal yn cael y £500 ychwanegol a addawyd i staff gofal cymdeithasol.


Gwobrwyo ysgol yng Nghastell-nedd am ei gwaith gyda Chlwb Pêl-droed Dinas Abertawe\nMae Ysgol Gymunedol Llangatwg yng Nghastell-nedd yn dathlu cael ei henwi'n Ysgol Uwchradd y Flwyddyn Clwb Pêl-droed Dinas Abertawe 2019.\nEnillodd yr ysgol yn Llangatwg y wobr yn ystod noson wobrwyo flynyddol Ymddiriedolaeth Gymunedol Clwb Pêl-droed Dinas Abertawe yn Stadiwm Liberty, sef cartref eiconig y clwb.\nBwriad y gwobrau yw dathlu gwaith gwerthfawr sy'n cael ei wneud gyda'r ymddiriedolaeth gan bobl a sefydliadau yn ne-orllewin Cymru.\nEnillodd Ysgol Gymunedol Llangatwg y wobr am ei pherthynas ardderchog â'r clwb trwy'r Ymddiriedolaeth Gymunedol a'i gwaith mewn amrywiaeth o brosiectau gan gynnwys Premier League Enterprise, Premier League Enterprise Challenge, Premier League Inspires a Premier League Girls.\nBwriad y mentrau hyn yw ysbrydoli pobl ifanc i fod yn entrepreneuriaid a chynyddu nifer y merched sy'n cymryd rhan mewn pêl-droed.\nMae disgyblion, gyda chymorth gan athrawon sy'n cynnwys Rob Shaw a Rhian Collins, yn cael mynediad at y prosiectau, sy'n cynnwys timau presennol a diweddar o'r Uwch-gynghrair, yn eu hysgolion ac yng nghyfleusterau clybiau pêl-droed, gan gynnwys Stadiwm Liberty.\nEnillodd Niamh Thomas o Langatwg y wobr ar gyfer Cyfranogwr Uwch-gynghrair y Flwyddyn yr Ymddiriedolaeth Gymunedol a chafodd ei chyd-ddisgyblion Charlotte Elias a Ffion Morris eu henwebu ar gyfer y wobr.\nUn o elfennau allweddol gwobr Ysgol Uwchradd y Flwyddyn Llangatwg oedd yr ymdrech arbennig gan ei thîm menter yr Uwch-gynghrair i gyrraedd y rownd derfynol genedlaethol. Y pedwar disgybl blwyddyn 10 oedd wedi cystadlu oedd Mia Davies, Millie Thomas, Lauren Moore a Lowri Williams.\nAr ôl trechu cynrychiolwyr o glybiau eraill yn ystod cystadleuaeth ail gyfle menter yr Uwch-gynghrair yn Stadiwm Molineux Wolverhampton Wanderers ym mis Ionawr, aeth y tîm i swyddfeydd Ernst & Young yn Llundain er mwyn cystadlu yn y rownd derfynol.\nWrth gystadlu yn erbyn timau o Stoke City, Newcastle United, Queens Park Rangers, Brighton & Hove Albion a Blackpool, cyflwynodd y disgyblion eu syniad o "gynnig Dinas Abertawe pwrpasol i fyfyrwyr".\nCafodd y rownd derfynol ei chynnal gan y cyflwynydd teledu Ben Shires a chafodd ei barnu gan Gyfarwyddwr Swyddfa Weithredol yr Uwch-gynghrair, Peta Bistany, entrepreneur a seren Dragons' Den Theo Paphitis a cyn-chwaraewr Arsenal ac un o lewesau Lloegr, Alex Scott.\nMeddai Ymddiriedolaeth Gymunedol Clwb Pêl-droed Dinas Abertawe am ymdrech y tîm, "Rhoddodd y disgyblion gyflwyniad busnes gwych ac roeddent yn anffodus iawn i beidio ag ennill y wobr, ond roedd y profiad wedi rhoi llawer o hyder iddynt."\nYmysg y rhai sydd wedi gweithio gydag Ysgol Gymunedol Llangatwg eleni yw Llysgennad Clwb Pêl-droed Dinas Abertawe a chyn-ymosodwr yr Elyrch, Lee Trundle, a chefnwr rhyngwladol 23 oed Cymru a'r clwb, Connor Roberts - cyn-ddisgybl Llangatwg.\nMeddai Alan Rowlands, Pennaeth Ysgol Gymunedol Llangatwg, "Mae gwobr Ysgol y Flwyddyn yn wobr addas am yr holl dalent, ymroddiad ac ymdrech a arddangoswyd gan yr holl ddisgyblion sydd wedi cymryd rhan eleni, yn ogystal â chefnogaeth wych gan rieni a staff."\nMeddai'r Cyng. Peter Rees, Aelod Cabinet Cyngor Castell-nedd Port Talbot dros Addysg, Sgiliau a Diwylliant, "Llongyfarchiadau i Ysgol Gymunedol Llangatwg am y wobr hon sy'n haeddiannol llawn ac sy'n adlewyrchu llawer o frwdfrydedd, gwaith caled a syniadau blaengar."


Ateb y Galw: Eilir Jones - BBC Cymru Fyw\nAteb y Galw: Eilir Jones\ndisgrifiad o’r llunMae Eilir Jones yn adnabyddus am greu'r cymeriad Ffarmwr Ffowc\nYr wythnos yma y digrifwr Eilir Jones sydd yn ateb rhai o gwestiynau busneslyd Cymru Fyw, wedi iddo gael ei enwebu gan Arwel Gildas.\nYn dair oed ac yn cael cymryd fy llun ar stryd fawr Blaenau Ffestiniog yn gwisgo het 'Station Master'. Dw i'm yn edrych yn rhy hapus yn y llun ac mae'n amlwg mod i'n berson swil o flaen camera'r adeg honno hefyd.\nffynhonnell y llun, Stephen Dawson\ndisgrifiad o’r llunDoes 'na ddim golwg o'r 'Station Master'. Mae'n rhaid ei fod o'n swil\nValerie Singleton! Na, sgin i ddim cof o ffansio neb pan yn ieuengach, ond o'n i YN ffansio Kylie......ond do'n i ddim yn ifanc! 'I just can't get you out of my head', 'chwadal yr hen Sheila.\nTalu am rywbeth â cherdyn a'r cerdyn yn cael ei wrthod, wedyn trio egluro AR DOP FY LLAIS bod 'na arian yn y cyfrif go iawn a phawb yn y rhes tu ôl i mi yn edrych arna i mewn piti/cywilydd. Twll eu tinna'.\nBYTH BYTH BYTH yn crio ond ma' hi'n eithaf llychlyd yn y tŷ pan fyddai'n gwylio rhaglenni fel DIY SOS, neu ffilmiau am bobl yn gorchfygu eu problemau. I fod yn onest, dw i'n crio mewn diolchgarwch am yr hyn sy' gen i yn aml.\nTan yn ddiweddar - 'ysmygu'. Gobeithio wna i lwyddo i beidio ailgydio y tro yma.\nHoff ddinas? Ma hynna fel gofyn i mi, "be ydy dy hoff ffordd o hitio dy law â morthwyl?". Dw i ddim yn ffan mawr o ddinasoedd. Llanelwy 'ydy'r gora' - dim rhy fawr, dim rhy bell, dim rhy amhersonol, dim rhy boblog a dim gormod o draffig. Yn wahanol i Gaerdydd, pan dw i'n dod adref o Lanelwy, tydi fy snot ddim yn ddu. Ar y llaw arall, hoffi Venice ond gormod o ddŵr...\ndisgrifiad o’r llun"Venice... gormod o ddŵr". Mae Eilir yn anodd i'w blesio!\nMynd i barti yn nhŷ ffrind o Fecsico yn Llansannan a band Mariachi yn landio. Y band sydd yn yr hysbysebion creision enwog.\nNa, dim ar eich Neli, a dim isio un rŵan bod bron pawb efo un. Ma' 'na rywbeth ynna i sy'n gwneud i mi fod isio bod yn wahanol/ mynd yn groes i ffasiwn.\nHeb os Geiriadur Bruce Griffiths h.y. dim un fo'n bersonol ond yr un wnaeth o 'creatio'. Byswn wrth fy modd efo geiriadur Prifysgol Cymru ond ma'r diawl rhy ddrud. (Neges i staff y brifysgol - ma' Dolig yn dod, winc)\n(Cofiwch ddarllenwyr bod yna amryw o eiriaduron, gan gynnwys Geiriadur Prifysgol Cymru, i'w cael ar-lein)\ndisgrifiad o’r llunFydd y Mariachi yn ymweld â Llansannan y Dolig hwn?\nWedi anghofio'r teitl am ei fod yn ffilm uffernol o wael, ond odd fy mab 12 oed yn hoff iawn ohono. Lot o ddynion yn paffio, saethu a rasio eu gilydd mewn ceir, GORMOD o swsian.\nFe ddigwyddodd rhywbeth mor anghredadwy yn y ffilm 'nes gwneud i mi chwerthin yn uchel dros bob man. Fe drodd pawb i sbio arna i yn hurt a fe ddwedodd y mab bod o byth am fynd efo fi i'r sinema eto - BINGO!!!!!!\nNewid o wythnos i wythnos ond fel arfer unai John Martyn neu Tom Waits.\nCwrs cynta', prif gwrs neu bwdin?\nPrif gwrs. Cyn belled bod o ddim yn rhywbeth i lysieuwyr.\nLetys = Gwair!\ndisgrifiad o’r llunPeidiwch â rhoi bwyd cwningen i Eilir!\nAnfon tecst neu ffonio?\nFfonio rhan fwya' - er mwyn clywed llais rhywun.\nLionel Andrés "Leo" Messi Cuccittini yn chwarae yn erbyn Real Madrid ac yn osgoi tacl gan Ronaldo, Ramos a Marcelo yna'n sgorio'r gôl i ennill pencampwriaeth Ewrop 2015.... ond gora' oll tasa Mourinho yno yn rheolwr Real hefyd. Wedyn byswn yn ymddiheuro wrth Bale, wrth gwrs.\ndisgrifiad o’r llunMi fyddai pethau yn flêr ar Real Madrid petai Eilir yn cael bod yn sgidiau Lionel Messi am y diwrnod


Beth i'w wneud os bydd hapchwarae yn mynd allan o law | Mae'r Rhyngrwyd yn bwysig\nAndy Robertson | Mehefin 17th, 2019\nMae'r arbenigwr hapchwarae, Andy Robertson, yn rhoi cyngor ar sut i helpu plant i reoli eu hemosiynau pan fydd hapchwarae yn effeithio ar eu hwyliau neu eu cyflwr meddyliol.\nMae gemau fideo yn rhan arferol o fywyd teuluol modern a phlentyndod. Maent yn cynnig ffordd unigryw o dreulio amser gyda'i gilydd a gallant ennyn diddordeb ein plant ym mhob math o bynciau a gweithgareddau. O addysg i feddwl yn ddwfn, neu hyd yn oed y gwytnwch o geisio eto pan fyddant yn methu, mae'r rhan fwyaf o rieni'n gwerthfawrogi cael gemau yn y cartref.\nFodd bynnag, fel gydag unrhyw ran o blentyndod, nid yw pethau bob amser yn mynd yn llyfn i bawb. Oherwydd bod gemau fideo yn gyfryngau newydd sy'n newid yn gyflym, gall fod yn anodd dod o hyd i'r adnoddau neu fod â'r wybodaeth i gadw pethau ar y blaen yn gul.\nFelly mae'n bwysig rhoi sylw i sut mae plant yn cydbwyso gemau fideo yn eu bywydau. Mae'n ddefnyddiol ystyried cwestiynau fel y rhain:\nA yw fy mhlentyn yn gorfforol iach ac yn cysgu ddigon?\nA yw fy mhlentyn yn cysylltu'n gymdeithasol â theulu a ffrindiau?\nA yw fy mhlentyn yn ymgysylltu â'r ysgol ac yn ei chyflawni?\nA yw fy mhlentyn yn dilyn diddordebau a hobïau?\nA yw fy mhlentyn yn cael hwyl a dysgu wrth ddefnyddio cyfryngau digidol?\nGameplay ac emosiynau\nPan fydd plant yn chwarae ar eu pennau eu hunain, neu am gyfnod rhy hir, gall hyn effeithio ar eu hwyliau a'u cyflwr meddyliol. Gall rhwystredigaeth, ddim eisiau stopio neu hyd yn oed dicter fod yn symptomau rydyn ni'n sylwi arnyn nhw yn ein plant pan maen nhw wedi bod yn chwarae.\nEr ei fod yn achos dealladwy o bryder rhieni, mae'n bwysig gwybod nad yw'r pethau hyn ar eu pennau eu hunain yn arwydd o ddibyniaeth. Nid oes angen i chi fynd i banig os yw'ch plentyn yn ddig yn gynyddol wrth chwarae gemau, ond mae angen i chi dalu sylw i beth yw achos y rhwystredigaeth hon.\nOs byddwch chi'n sylwi ar yr effeithiau hyn mae'n bwysig eich bod chi'n creu amser i fwynhau gemau gyda'ch gilydd. Mae chwarae gyda'ch plentyn (neu eu gwylio nhw'n chwarae) yn gam cyntaf da i ddeall eu hwyliau gemau yn well. Cadwch lygaid allan am sut maen nhw'n defnyddio gemau. A yw i ymlacio ar ôl diwrnod prysur yn yr ysgol? A yw i gysylltu â ffrindiau? A yw i ddianc rhag straenau eraill yn eu bywyd? A yw i ragori ar rywbeth neu ennill statws cymdeithasol? Ai eu bod yn mwynhau'r ymdeimlad o arbenigedd?\nGall hyn eich helpu i wahanu achos ac effaith yn ofalus. I rai plant, gall y dwyster a'r pwysau i gystadlu yn y gêm ei hun sy'n sbarduno eu hymddygiad. Ond yn yr un modd, gall eu hymddygiad hapchwarae fod yn symptom o bwysau eraill yn eu bywyd.\nMae deall hyn yn eich helpu i'w tywys i ymddygiad gwell heb feio, cyfyngu na gwahardd gemau. Os ydyn nhw'n defnyddio gemau fel strategaeth ymdopi, gall eu dileu wneud pethau'n waeth. Fel mynd â chrwst neu bryd bwyd blasus pan fydd rhywun hanner ffordd trwy ei fwyta, nid yw'n syndod bod yr adwaith yn groes.\nGall dod o hyd i ystod ehangach o gemau i chwarae gyda'i gilydd eu helpu i ddod o hyd i wahanol ffyrdd o elwa o'r gemau maen nhw'n eu chwarae. Mae plant arbennig o iau yn grafangio tuag at y gemau mwy afieithus neu gyffrous. Gall cyflwyno gemau tawelu eu galluogi i fwynhau eu hobi gyda meddwl gwahanol.\nPwysigrwydd a ffiniau a strwythur\nOs yw'ch plentyn, ar ôl chwarae gyda'i gilydd ac awgrymu gwahanol gemau, yn dal i arddangos ymddygiad anodd yn ystod neu ar ôl chwarae, gall cyflwyno rhai cyfyngiadau helpu. Fodd bynnag, ni ddylid ystyried y rhain fel ffordd o ddatrys y broblem yn y tymor hir. Mae'n bwysig bod plant yn dysgu cyfryngu eu hamser hapchwarae eu hunain heb blismona rhieni, fel bod ganddyn nhw arferion iach.\nLle mae terfynau'n ddefnyddiol yw cael rhywfaint o le i anadlu os yw amser gêm yn cymryd drosodd. Mae defnyddio offer ar eich consol gêm, neu osodiadau awtomatig ar y rhyngrwyd gyda dyfais fel Circle yn ffordd dda o wneud hyn.\nGallwch chi drafod hyn gyda'ch plentyn a chytuno gyda'ch gilydd beth yw hyd da o amser chwarae. Mae hyn yn grymuso'ch plentyn i gymryd perchnogaeth a rheolaeth dros ei batrwm chwarae, yn hytrach na dibynnu arnoch chi i'w blismona.\nYma, unwaith eto, mae'n gwneud gwahaniaeth mawr os ydych chi'n chwarae gyda'ch gilydd. Hefyd, mae rhywfaint o ymchwil (efallai gyda llyfr fel Taming Gaming https://unbound.com/books/taming-gaming) yn eich galluogi i gyflwyno ystod ehangach o weithgareddau sgrin iddynt eu chwarae.\nOsgoi Meddyginiaethu Arferion Gwael\nGydag ychwanegu meini prawf meddygol newydd gan Sefydliad Iechyd y Byd ar gyfer anhwylder gemau, mae'n hawdd tybio bod gan eich plentyn broblem feddygol. Er y bydd lleiafrif bach yn rhan o'r diagnosis hwn, mae mwyafrif y plant sy'n rhieni yn poeni am chwarae gemau ychydig yn ormod. Mae'n fater magu plant yn hytrach nag yn fater meddygol.\nMae cyfeirio at Anhwylder Hapchwarae WHO yn ddefnyddiol i wahaniaethu rhwng pethau. Mae WHO yn nodi “er mwyn i anhwylder hapchwarae gael ei ddiagnosio, rhaid i’r patrwm ymddygiad fod yn ddigon difrifol i arwain at nam sylweddol mewn meysydd gweithredu personol, teuluol, cymdeithasol, addysgol, galwedigaethol neu bwysig eraill ac fel rheol byddai wedi bod yn amlwg am o leiaf 12 misoedd. ”\nEr mwyn syrthio i'r meini prawf hyn, byddai angen i blentyn fod yn dioddef effeithiau negyddol mewn rhannau hanfodol o'i fywyd oherwydd hapchwarae (peidio â mynd i'r ysgol, bwyta'n iawn neu edrych ar ôl hylendid personol), ond yna parhau i fynd ar drywydd a dwysáu ei hapchwarae er gwaethaf o hyn. Dim ond pan fydd hyn wedi parhau am fisoedd 12 y maent yn syrthio i'r gofod dibyniaeth.\nOs gwelwch fod eich plentyn yn dod o fewn y meini prawf eithafol hyn, mae'n bwysig cael cymorth proffesiynol. Er bod digon o wasanaethau dibyniaeth hapchwarae arbenigol, edrychwch am ddull cyfannol o driniaethau sy'n ddilys yn empirig.\nEr bod clinigau dibyniaeth gemau, grwpiau Facebook, gwersylloedd dadwenwyno a rhwydweithiau yn cynnig help yn frwd, y perygl yw y gallai canolbwyntio'n llwyr ar arferion hapchwarae guddio materion eraill. Y camau gorau i'w cymryd yw siarad â'ch meddyg teulu a all roi cyngor meddygol priodol.\nGyda'r cyngor hwn, a dealltwriaeth glir o anhwylder hapchwarae, rydych mewn sefyllfa gref i gefnogi'ch plentyn yn y maes hwn o fywyd fel rydych chi'n ei wneud mewn man arall.\nBeth yw Omegle? Yr hyn y mae angen i rieni ei wybod\nAddysg Gartref - Sut y bydd yn effeithio ar blant yn y dyfodol


Prif Weinidog yn agor canolfan ynni - BBC Cymru Fyw\nPrif Weinidog yn agor canolfan ynni\ndisgrifiad o’r llunRoedd y Prif Weinidog yn Llangefni yn agor y ganolfan fore Iau\nMae'r Prif Weinidog, Carwyn Jones, wedi agor Canolfan Ynni sy'n werth £6 miliwn ar gampws Llangefni Coleg Menai ar Ynys Môn.\nYn y ganolfan mae rhai o'r technolegau, offer a chyfleusterau carbon isel gorau yn y Deyrnas Unedig.\nY gobaith yw y bydd y ganolfan yn helpu sicrhau bod Ynys Môn ar flaen y gad o ran darparu sgiliau i gefnogi'r sector ynni.\nMae cynaliadwyedd yn ganolog i'r adeilad a defnyddiwyd y technolegau carbon isel diweddaraf i'w adeiladu.\nYn y lansiad dywedodd Mr Jones fod y ganolfan yn rhan bwysig o ddymuniad Ynys Môn i fod yn 'ynys ynni':\n"Newid yn yr hinsawdd yw un o'r heriau amgylcheddol, economaidd a chymdeithasol mwyaf sy'n wynebu'r blaned.\n"Mae dyfodol ein lles materol a'n lles cymdeithasol yn dibynnu ar lwyddo i gyflenwi digon o ynni carbon isel fforddiadwy.\nPan aeth i'r gogledd am y tro cynta fel Prif Weinidog Cymru, meddai, fe gafodd gyfle i drafod gyda Choleg Môn, Cyngor Sir Ynys Môn a chynrychiolwyr y diwydiant ynni.\n"Mae'r ganolfan wedi'i chwblhau ac mae'n barod i chwarae rhan bwysig iawn yn llwyddiant menter yr Ynys Ynni.\n"Mae gan hyn, yn ogystal â chyhoeddiad diweddar Llywodraeth Cymru fod yr ynys nawr yn Barth Menter, y potensial i drawsnewid yr economi leol.\n"Ar un adeg roedd Cymru ar flaen y gad gydag ynni carbon. Ein nod yw bod ar flaen y gad gydag ynni carbon isel hefyd.\n"Mae tipyn o her i'r agenda hon ond mae'n gyffrous ac yn hanfodol. Bydd y ganolfan yn sicrhau bod gennym bobl fedrus a thalentog ar gael i weithio yn y sector ynni pwysig hwn yng ngogledd-orllewin Cymru a thu hwnt."\nYn yr agoriad swyddogol dywedodd Dafydd Evans, Pennaeth Coleg Menai: "Un o'r rhai cyntaf i weld seiliau'r ganolfan yn cael eu gosod oedd Prif Weinidog Cymru ac roedd yn briodol ein bod yn ei groesawu'n ôl i weld y prosiect wedi cael ei wireddu.\n"Mae economi'r byd wedi newid llawer ers iddo ymweld â ni gyntaf ac mae'n bwysicach nag erioed fod gan ein pobl ifanc y sgiliau sydd eu hangen i gystadlu am swyddi mewn unrhyw sector.\n"Fodd bynnag, mae'r ganolfan hon yn unigryw gan ei bod yn gallu darparu sgiliau a hyfforddiant i'r diwydiant ynni carbon isel.\n"Mae hyn yn hanfodol yn ein heconomi gan fod potensial gan y sector i greu twf sylweddol yn lleol ac yn genedlaethol mewn blynyddoedd i ddod."\nBydd y ganolfan yn cynnal cyrsiau arbenigol er mwyn hyfforddi pobl ifanc i weithio yn y diwydiant ynni.\nDywedodd Sasha Wynn Davies, Cyfarwyddwr Rhaglen Ynys Ynni Môn: "Mae'r Ganolfan Ynni yn dangos y weledigaeth wirioneddol a'r ymrwymiad sydd gan Coleg Menai i fanteisio i'r eithaf ar y cyfleoedd sy'n codi o orsaf ynni niwclear bresennol yr Wylfa, adeilad niwclear newydd cwmni Horizon a phrosiectau Ynys Ynni ehangach.\n"Mae Coleg Menai yn brif bartner yn Rhaglen Ynys Ynni Môn ac mae hwn yn gam mawr ymlaen i'r Coleg, gan arwain y gwaith o ddarparu sgiliau ynni yng Ngogledd Cymru a thu hwnt."\ndisgrifiad o’r llunMae'r adeilad ei hun yn defnyddio'r dechnoleg carbon isel ddiweddaraf\nDywedodd Jean Llywellyn OBE, Prif Weithredwr yr Academi Sgiliau Cenedlaethol ar gyfer y Sector Niwclear: "Mae'r Ganolfan Ynni newydd yn gyfleuster rhagorol i ddarparu cyrsiau newydd a chyrsiau cyfredol a bydd yn chwarae rhan bwysig yn cynorthwyo dysgwyr lleol i ddilyn llwybr gyrfa esmwyth i'r sector niwclear.\n"Bydd y Ganolfan yn cynnig cyrsiau weldio a saernïo haearn sydd eu hangen ar gyfer datgomisiynu niwclear yng Ngorsaf Ynni'r Wylfa sydd gerllaw a hefyd, ar gyfer y prosiect ynni niwclear newydd hefyd.\n"Bydd cyfleusterau'r ganolfan ar gael i ni allu cynnig ein gwasanaethau reit ynghanol gweithgareddau niwclear Gogledd Cymru."\nHefyd bydd y ganolfan yn gartref i gyfleusterau weldio a saernïo mwyaf modern Cymru.\nBydd yno hefyd adran arloesi busnes a chyfleusterau cynadledda o'r radd flaenaf.\nCwmni ynni yn sicrhau mwy o dir\nYmweliad ynni 'addysgiadol'


Children of Earth: Day One (stori deledu) | Doctor Who Cymraeg Wiki | Fandom\nStorïau deledu Torchwood, Storïau deledu 2009, Storïau yn 1965,\nStorïau yn yr Albaen\nStorïau Cyfres 3 (Torchwood)\nPrif gymeriadau: Jack, Gwen, Ianto, Rhys\nGyda: Lois, Frobisher, Bridget, Alice, Johnson, Clem\nGelyn: Y 456\nGosodiad: Caerdydd a Llundain, Medi 2009\nCyfres Cyfres 3\nDyddiad darllediad: 6 Gorffennaf 2009\nStori blaenorol: Exit Wounds\nStori canlynol: Children of Earth: Day Two\nChildren of Earth: Day One oedd y stori gyntaf y drydedd gyfres o Torchwood. Nodweddwyd y dechrau'r diwedd o'r Torchwood Institute wedyn y golled y pencadlys Torchwood Tri a'i adnoddau technolegol.\nCynhwysodd yr episod yr ail ymddangos o Peter Capaldi tu fewn y bydysawd Doctor Who. Roedd ganddo'r rôl o Caecilius yn y stori The Fires of Pompeii yn flaenorol. Byddai Capaldi yn chwarae y rôl o'r Deuddegfed Doctor.\nMae'r plantiau'r byd wedi stopio, a mae ganddynt un neges: "Rydyn ni'n dod." Gyda'r plantiau yn siantio yn unsain o gwmpas y byd, mae'r llygaid y byd yn gwylio'r Deyrnas Unedig. Beth ydy'r neges yn golygu? Mae'r tîm Torchwood yn ymchwilio.\nMae Gwen yn enwi Jack a Ianto "the Chuckle Brothers".\nMae Ianto yn cynnig i fynd â Mica i McDonald's.\nEr ei bod yn berthynas gyda Jack, mae Ianto Jones eisiau egluro fod e ddim yn teimlo'r un gyda dynion arall.\nMae Jack Harkness yn marw (ac adfywio) tri tro.\nMae Colonel Mace wedi bod yn ail-leoli yn Vancouver gan UNIT.\nUnified Intelligence Taskforce Golygu\nRoedd 'na nifer o gyfeiriad o UNIT a mae swyddog UNIT yn cyfarfod Frobisher.\nPan ydy Jack yn sylw am Martha Jones, mae "Martha's Theme" o Doctor Who yn canu.\nMae Martha yn gweithio am UNIT. Mae Jack yn griddfan fod e ddim gallu siarad gyda hi. Mae'n ymddangos bod Martha ddim yn derbyn y cynnig gwaith o Jack yn TV: Journey's End. Yn TV: The End of Time, mae Martha yn gweithio ar eich liwt eich hun gyda Mickey Smith.\nPan alwodd Rhys ar Gwen am dŷ newydd, mae'r arwydd tu allan y tŷ yn dweud "Frost and Lynch", yr un swyddfa gwerthu tai fel yn TV: Combat.\nDylid y Torchwood Institute yn dra chyfrinachol ond mae'n amlwg fod y fwyaf o bobl yn nabod y sefydliad. Mae hynny yn amlwg yn TV: Kiss Kiss, Bang Bang hefyd. Mae llawer o bobl yn pwyntio i'r Bae pan ydyn nhw siarad am Torchwood. (TV: Kiss Kiss, Bang Bang, SAIN: Lost Souls)\nMae Jack yn cynnig Retcon i Alice, i helpu hi anghofio. Defnyddiwyd Reton gan Jack i ddileu y cofion Gwen am Torchwood. (TV: Everything Changes) Mae Suzie Costello wedi rhoi Retcon i Max Trelisian unwaith yr wythnos yn ystod dau blwydd. (TV: They Keep Killing Suzie) Rhowyd Gwen Reton yn y ddiod Rhys. (TV: Combat) Gorchymynwyd Gwen gan Jack i roi Retcon i Rhys i anghofio Torchwood ond gwrthodd hi. (TV: Meat) Cymrydodd y tîm Torchwood Retcon i anghofio Adam Smith. (TV: Adam) Rhodd Jack Retcon i bob westai yn y briodas Gwen a Rhys. (TV: Something Borrowed)\nMae Lois yn darllen y hanes o Torchwood. Nodir digwyddiadau o TV: Tooth and Claw.\nMae Rupesh yn siarad am "digwyddiadau diweddar", efallai TV: The Runaway Bride, The Stolen Earth, Fragments.\nWedyn y distryw y Hwb, cymrywyd llawer o beth. (TV: The End of Time, End of the Road a PRÔS: The Men Who Sold the World)\nMae Mr Dekker yn dweud fod y prif weinidogion yn "come and go". Mae hynny yn adnodi'r cyfnodau byrion o Harriet Jones yn ystod 2006/2007 (TV: The Christmas Invasion), Harold Saxon yn ystod 2008 (TV: The Sound of Drums / The Last of the Time Lords) ac Aubrey Fairchild (PRÔS: Beautiful Chaos).\nMae Gwen yn galw Jack a Ianto yn hwb ac yn gofyn beth ydyn nhw'n gwneud. Dydy yn anarferol i Jack a Ianto i "gael hwyl" yn y swydd Jack. (TV: Adrift)\nMae Brian Green yn dweud fod aliwns yn dod yn "raining down from the skies, made of metal, and stinking green". Mae hynny yn ôl pob tebyg yn cyfeirio'r ymsodiad 2009 Dalek (TV: The Stolen Earth / Journey's End)\nMae 'na llun o Toshiko Sato ac Owen Harper yn y lle gwaith o Gwen. Bu marw Tosh ac Owen yn TV: Exit Wounds.\nWedi dod o "https://doctorwho.fandom.com/cy/wiki/Children_of_Earth:_Day_One_(stori_deledu)?oldid=2110"\nStorïau deledu Torchwood\nStorïau yn 1965


Pam mae mwy o gwmnïau nag erioed wedi ymuno â’r Rhaglen Graddedigion Gwasanaethau Ariannol Cymru - Buzzwales\nPam mae mwy o gwmnïau nag erioed wedi ymuno â’r Rhaglen Graddedigion Gwasanaethau Ariannol Cymru\nCanfod graddedigion gyda’r “newyn, y dalent a’r hyder i herio ac i holi” – pam fod mwy o gwmnïau nac erioed wedi ymuno â Rhaglen Graddedigion Gwasanaethau Ariannol Cymru.\nLlundain, yn aml, yw dewis cyntaf y rhai sy’n gobeithio cychwyn ar yrfa yn y byd ariannol. Ond, mae consortiwm o fusnesau blaengar o Gymru yn buddsoddi mewn rhaglen ariannol arbennig i raddedigion i roi dyfodol na ellir ei wrthod i dalent ariannol yng Nghymru.\nFforwm Gwasanaethau Ariannol Cymru a’r cyflogwyr sy’n cymryd rhan sydd wedi dylunio ac sy’n darparu’r rhaglen. Ei diben yw magu cronfa o raddedigion talentog a ddaw yn y bobl broffesiynol mwyaf blaenllaw’r diwydiant. Bydd hyn yn cael ei gyflawni drwy annog graddedigion i sylweddoli’r manteision y gall gyrfa yn sector ariannol Cymru ei gynnig.\nDros gyfnod o ddwy flynedd, bydd graddedigion yn cael cyfle i gael golwg unigryw ar y diwydiant wrth iddyn nhw symud ymlaen drwy strwythur o wahanol leoliadau yn y gweithle ac, yr un pryd, gael hyfforddiant academaidd pellach. Y canlyniad fydd ffrwd o dalent parod ar gyfer swyddi gyda phrofiad amlwg mewn meysydd megis risg, cydymffurfiad, arloesedd, rheoli cyfrifon a chyllid. Ar ben hyn, bydd gan y graddedigion MSc wedi’i deilwra mewn Rheoli Gwasanaethau Ariannol o Brifysgol De Cymru.\nMeddai Ysgrifennydd Cyllid Llywodraeth Cymru, Mark Drakeford: “Mae’r gwasanaethau ariannol yn sector sy’n gyfrifol am greu llawer o swyddi ac am gynyddu Gwerth Ychwanegol Gros yn economi Cymru. Yn ogystal â sicrhau bod busnesau Cymru’n gallu cael y graddedigion o’r safon y maen nhw ei angen, gall llwyddiannau rhaglenni fel Rhaglen Graddedigion Ariannol Cymru fod yn allweddol mewn denu busnesau newydd i sylweddoli gwerth sefydlu presenoldeb yma”.\nFis Medi eleni, bydd trydedd fersiwn y Cynllun dwy flynedd yn cael ei lansio ac eisoes mae deuddeg cyflogwr wedi llofnodi i gymryd rhan yn y rhaglen flaengar. Hyd yma, mae’r rhaglen wedi recriwtio a datblygu 70 o raddedigion, 90 y cant wedi llwyddo i gael swyddi parhaol gyda’r cwmnïau sy’n cymryd rhan. Lansiodd Llywodraeth Cymru’r fersiwn gyntaf yn 2013 fel rhaglen beilot ac mae’n cael ei hariannu’n rhannol gan Gronfa Gymdeithasol Ewrop.\nMeddai Sandra Busby, rheolwr gyfarwyddwr Fforwm Gwasanaethau Ariannol Cymru, sy’n rheoli’r Rhaglen: “Mae gwasanaethau ariannol yn un o’r sectorau sy’n tyfu gyflymaf yng Nghymru. Gan fod llawer o’r busnesau sy’n arwain y diwydiant yn aelodau o Fforwm Canolfan Gyswllt Cymru, rydyn ni’n deall eu bod yn dibynnu ar ddenu a chadw graddedigion gyda’r gorau sydd ar gael i allu tyfu yn y dyfodol.\n“Mae’r Rhaglen Graddedigion yn brawf mai darparu llwybr deniadol o yrfaoedd da yw’r allwedd i fagu’r gronfa o dalent o’r radd flaenaf y mae’r diwydiant ei angen. Mae Cymru ar y blaen yn y sector mewn llenwi’r bwlch sgiliau sy’n gyffredin drwy wledydd Prydain ac mae’n dangos nad Llundain yw’r unig le sy’n cynnig gyrfa yn y byd ariannol”.\nMae’r cwmnïau sy’n cymryd rhan yn cynnwys rhai o sefydliadau ariannol mwyaf Cymru, yn ogystal â llawer o fusnesau bach a chanolig cynhenid, uchelgeisiol, gan gynnwys: Admiral Group, Atradius, Composite Legal Expenses, DS Smith, Cyllid Cymru, GM Financial, Hodge Bank, Legal & General Investment Management, LexisNexis® Risk Solutions, Optimum Credit Ltd, Cymdeithas Adeiladau’r Principality, a V12 Retail Finance. Yma, maen nhw’n dweud pam eu bod yn cymryd rhan yn y Cynllun Graddedigion.\nYn aelod o’r consortiwm o’r cychwyn cyntaf, mae’r Grŵp Admiral wedi recriwtio saith o raddedigion ers lansio’r rhaglen gyntaf yn 2013.\nMeddai Rheolwr Rhaglen Graddedigion Grŵp Admiral, Leigh Manley: “Daw graddedigion bob amser â safbwynt newydd ar y ffordd rydyn ni’n gweithredu ac yn aml mae ganddyn nhw’r brwdfrydedd a’r egni sy’n eu galluogi i herio’r hyn rydyn ni’n ei wneud a’r ffordd rydyn ni’n gwneud hynny. Rydyn ni wrth ein bodd gyda hynny yn Admiral.\n“Mae’r profiad y mae graddedigion yn ei gael drwy ymweld â sefydliadau sydd â chynnyrch, diwylliant ac agweddau gwahanol yn eu galluogi nhw i asesu eu sgiliau a dod i ddeall pa waith sydd fwyaf addas iddyn nhw”.\nMae’r yswiriwr credyd masnach, Atradius, hefyd wedi chwarae rhan allweddol yng nghynllun peilot cyntaf y rhaglen graddedigion. Hyd yma, mae’r cwmni wedi recriwtio a chadw deg o raddedigion ym mhencadlys DU’r cwmni ym Mae Caerdydd.\nMeddai Anne Middleton, Pennaeth Adnoddau Dynol yn Atradius: “Mae graddedigion, yn enwedig, yn dod â syniadau newydd o academia, megis pwysigrwydd cynyddol, a pharhaol, technoleg newydd yn ein sector. Ac, yn hanfodol, mae ganddyn nhw’r hyder i holi a herio’r ymarferion gwaith presennol.\n“Mae ein cydweithwyr profiadol yn rhoi croeso mawr i syniadau newydd newydd-ddyfodiaid disglair. Mae ein sefydliad yn ffynnu ar rannu profiadau a gwybodaeth sydd wedi cronni dros flynyddoedd lawer, yn ogystal ag ar ddysg a chwestiynau ein graddedigion”.\nAr ôl ei lansio ym 1996, mae Composite Legal Expenses wedi sefydlu ei hunan fel un o ddarparwyr blaenaf y DU ym meysydd yswiriant treuliau cyfreithiol, cyngor cyfreithiol a gwasanaeth trin hawliadau.\nMeddai Tim Mullin, Pennaeth Datblygu Cynnyrch yn Composite Legal Expenses: “Mae’r rhaglen wedi’n helpu i gynnal swyddfa nwyfus ac amrywiol gyda phob un o’r graddedigion yn cyfrannu ei bersonoliaeth a’i sgiliau unigryw ei hunan. Mae hefyd wedi’n galluogi i gysylltu, ac i ddysgu oddi wrth, ochr academaidd y rhaglen.\n“Yn benodol, mae’r cynllun yn cynnig cyfle unigryw i raddedigion fagu profiad gyda hyd at bedwar gwahanol gyflogwr dros gyfnod o ddwy flynedd, sy’n amhrisiadwy pan ddaw’n bryd ymgeisio am swyddi parhaol yn y sector gwasanaethau ariannol. O ganlyniad, daw graddedigion o’r gweithle’n raddol, gan symud o addysg llawn amser drwy raglen arweiniol academaidd i swyddi llawn amser”.\nCymdeithas Adeiladu’r Principality:\nYn un o gyflogwyr cyntaf y rhaglen, mae Cymdeithas Adeiladu’r Principality wedi recriwtio a chadw pump o raddedigion drwy’r cynllun hyd yma.\nMeddai Mike Fenton, Uwch Reolwr Datblygu Arweinyddiaeth a Thalent y Gymdeithas: “Mae egni, brwdfrydedd a’r awydd rydyn ni’n ei weld yn y graddedigion sy’n dod atom ni yn dal i fy rhyfeddu. Mae’r rhaglen yn cynnig cyfle i bobl ifanc fagu profiad mewn gwasanaethau ariannol mewn amrywiaeth eang o ddisgyblaethau mewn awyrgylch fusnes sy’n newid yn gyflym.\n“Rydyn ni’n gweld y rhaglen fel rhan allweddol o’n cynlluniau i gynhyrchu talent – ac mae’r graddedigion wedi mynd y tu hwnt i’n disgwyl o ran ansawdd y gwaith y maen nhw’n ei gynhyrchu ac o ran eu hagwedd bositif. Dyw hi ddim yn rhyfeddod, felly, ein bod wedi cadw pump o raddedigion yn ystod y pedair blynedd ddiwethaf a’n bod yn falch o fod yn aelod o’r cynllun o’r cychwyn cyntaf.\n“Mae’r cynllun hefyd yn ffordd ardderchog o rannu ymarfer gorau ac o feithrin perthynasau gyda busnesau o’r un meddylfryd”.\nBanc Datblygu Cymru:\nMae Cyllid Vauxhall yn arddull masnach y GMAC UK plc. Rydym yn gwmni cyllid caeth ac yn is-gwmni sy’n eiddo llwyr General Motors. Caiff ein llwyddiant ei yrru gan berthynas cryf a pharhaol gydag ein masnachwyr a’r cwsmeriaid rydym yn eu gwasanaethu. Rydym yn anelu am ragoriaeth ym mhob achlysur: fel cyflogwr, fel darparwr gwasanaethau ac fel partner. Felly rydym wedi adeiladu enw arbennig o dda yn y byd o ddatrysiadau cyllid ar gyfer y diwydiant modurol.\nErs ymuno a’r rhaglen yn 2015, mae Banc Hodge, o Gaerdydd, wedi cyflogi tri o raddedigion. Meddai David Landen, Cyfarwyddwr Cyllid Banc Hodge: “Mae’r sector ariannol yng Nghymru’n ffynnu gyda chyflogwyr mawr o Gymru a thu hwnt yn cynnal miloedd o swyddi yn y rhanbarth. Fel yr unig fanc â’i bencadlys yng Nghymru, mae’r rhaglen hon yn allweddol i ganfod talent ar gyfer y dyfodol ac yn cefnogi ein hymrwymiad i gadw a datblygu graddedigion lleol.\n“Mae graddedigion sy’n cymryd rhan yn y rhaglen yn elwa o brofiad mewn amrywiaeth o sectorau a busnesau ledled Cymru. Mae hyn yn helpu i fagu hyder, gwybodaeth drylwyr ar draws amrywiaeth o wahanol sefydliadau ac, yn bwysicaf, sgiliau deniadol y gellir eu trosglwyddo i ddarpar gyflogwyr.”\nMae’r cawr yn y byd gwasanaethau ariannol wedi ymuno â’r cynllun am y tro cyntaf. O ganlyniad, bydd cyfle i’r criw o raddedigion 2017 gael profiad o weithio fel rhan o’r 1,500 o weithlu sydd gan Legal and General yng Nghaerdydd.\nMeddai John Craven, Pennaeth Gweithrediadau Ariannol yn Legal & General Investment Management: “Mae’r sector yn dal i dyfu yma yng Nghymru ac rwy’n cael fy nghyffroi gan yr amrywiaeth cynyddol sy’n cael ei gynnig i’r rhai sydd wedi dewis dilyn gyrfa yma.\n“Mae sawl mantais i’r cynllun, nid yn lleiaf y cyfle i weithio gyda’r graddedigion brwdfrydig a disglair, sydd wedi’u dewis i gymryd rhan yn y rhaglen. Ar ben hynny, bydd y rhaglen yn galluogi Legal and General i chwarae ei ran mewn meithrin y genhedlaeth nesaf o arweinwyr y sector gwasanaethau ariannol yng Nghymru.”\nMeddai Clark Grant, Cyfarwyddwr Global Shared Services ar gyfer DS Smith: “Wrth i ni gychwyn ar daith o ddatblygu Sefydliad Gwasanaethau Byd-eang ar y Cyd i gefnogi mwy na 26,000 o staff mewn 37 o wledydd, mae cyflwyno a datblygu’r dalent orau yn rhan hanfodol o lwyddiant y rhaglen honno.\n“Rydyn ni wedi cael llwyddiant o’r blaen gyda lleoliadau ‘intern’ yn ein Canolfan Ariannol ac Adnoddau Dynol yng Nghaerffili a phan glywais i am y rhaglen raddedigion hon roeddwn i’n hynod awyddus i ddod yn aelod. Gall graddedigion ddod â chyfoeth o syniadau newydd cyffrous a heriol i unrhyw fusnes ac, wrth i’m busnes ymdrechu i ddatblygu gwasanaeth o safon fyd-eang, rwy’n credu y daw graddedigion i chwarae rhan fawr yn y datblygiad hwnnw. Gallwn ddysgu llawer oddi wrth y genhedlaeth nesaf o dalent a gorau po gyntaf y gallwn gael gafael ar y sgiliau”.\nHefyd yn ymuno â’r rhaglen am y tro cyntaf mae LexisNexis® Risk Solutions, y darparydd datrysiad gwybodaeth byd-eang sy’n rhan o Grŵp RELX. Mae’r cwmni rhyngwladol yn helpu sefydliadau mewn amrywiaeth eang o sectorau, gan gynnwys gwasanaethau ariannol, i werthuso a rheoli risg perthynasau. Sefydlodd ei bresenoldeb cyntaf yng Nghymru yn 2014 ar ôl cymryd drosodd Tracemart Ltd o Gaerdydd.\nMeddai Cherim Trew, Rheolwr Risg a Chydymffurfiad LexisNexis® Risk Solutions: “Wrth i ni gymryd rhan yn y rhaglen, bydd cyfle i raddedigion gael profiad o fusnes byd-eang, sy’n rhan o sefydliad FTSE 100 [RELX Group], gyda chyfleoedd pellach i ddatblygu gyrfa fyd-eang ym marchnad datrysiadau technoleg a gwybodaeth.\n“Drwy gymryd rhan yn y rhaglen, rydyn ni’n gobeithio datblygu’r genhedlaeth nesaf o bobl broffesiynol a fydd yn arwain at godi ymwybyddiaeth o’n brand wrth i ni ddod yn gyflogwr o ddewis i raddedigion talentog o bob disgyblaeth.”\nMae Optimum Credit, darparwr morgeisi ail bridiant o Gaerdydd, wedi recriwtio dau o raddedigion ers ymuno â’r rhaglen fis Medi 2015. Meddai Helen Hartshorn, y Pennaeth Adnoddau Dynol: “Mae gennym ni gynlluniau uchelgeisiol i dyfu yn y dyfodol ac, yn ein barn ni, mae’r rhaglen hon yn ffynhonnell wych o staff ar gyfer y cwmni yn y dyfodol.\n“Rydyn ni hefyd o’r farn fod yn rhaglen yn amhrisiadwy i ddatblygu cronfa o dalent ar gyfer sefydliadau gwasanaethau ariannol yng Nghymru ac i’n helpu i gyrraedd ein hanghenion recriwtio, sy’n gallu bod yn bur arbenigol yn aml. Mae’r unigolion talentog hyn yn dod â theimlad gwirioneddol o egni a dyhead i wneud gwaith ffantastig – maen nhw’n tueddu i fynd i’r afael â phopeth sy’n dod i’w rhan ac mae’n wych eu gweld yn gweithredu damcaniaethau o’u hastudiaethau MSc mewn gwaith go iawn.”\nEleni, hefyd, bydd yn V12 Retail Finance yn ymuno â’r cynllun graddedigion. Ers iddo gael ei brynu gan y Grŵp Secure Trust Bank yn 2013 mae’r cwmni, sy’n darparu credyd pwynt gwerthu i fwy na 2,000 o fân-werthwyr, wedi tyfu o gael ychydig llai na 30 o staff i fod â thîm o 190 yng Nghaerdydd.\nMeddai Hannah Poulton, Cyfarwyddwr Marchnata a Chyfathrebu V12 Retail Finance: “Mae cymryd rhan yn y cynllun yn gyfle i ni elwa ar dalent newydd a ddaw i’n sefydliad gyda’u brwdfrydedd, agwedd bositif a phrofiad helaeth, diweddar, o astudio pynciau a allai fod o help i’n busnes. Mae’r ffaith fod y lleoliadau yn swyddi ar gyfer mathau o brosiectau’n golygu bod gennym ni rywun yn canolbwyntio ar dasg neu her benodol a fydd yn bwysig iawn ar gyfer datblygu ein busnes.\n“Mae’r rhaglen hefyd yn gyfle i ni gymryd rhan mewn consortiwm gwych o gwmnïau lleol. Mae V12 yn tyfu’n gyflym ac felly mae’n wych i ni fod yn rhan o rywbeth fel hyn gyda’n cydweithwyr.”


Community and Day Centres | Merthyr Tydfil County Borough Council\nParhau | Dysgwch fwy\nTrefniadau Hwyr Gwyliau Haf\nyn le i ymfalchïo ynddo\nBreswylydd » Gwasanaethau Cymdeithasol a Lles » Gofal Cymdeithasol i Oedolion » Canolfannau cymdeithasol a dydd\nCanolfannau cymdeithasol a dydd\nMae Canolfannau Dydd y Gyfarwyddiaeth yn cynorthwyo’r bobl hynny sydd ag angen cymorth dwys neu arbenigol arnynt. Bydd dod o hyd i’r un cywir ar eich cyfer chi’n ddibynnol ar asesiad o’ch anghenion. Er enghraifft, mae’n bosibl y bydd angen cymorth gofal personol arnoch, dod o hyd i ffyrdd o fyw’n annibynnol, sgiliau coginio ymarfer corff syml neu gymorth i gael mynediad at gyflogaeth neu gyfleoedd dysgu.\nCeir Canolfannau eraill ble y gallwch gwrdd â ffrindiau a chael sgwrs. Mewn rhai ohonynt gallwch fwynhau pryd o fwyd neu weithgareddau cymdeithasol eraill.\nEr y gwnawn ein gorau glas i’ch helpu chi i fynd allan ac o gwmpas y lle yn lleol, weithiau gall grwpiau eraill - fel grwpiau gwirfoddol neu hunangymorth - eich helpu chi yn fwy. Os felly, byddwn yn dod â chi at eich gilydd i gwrdd.\nY Broses Gyfeirio\nGellir cael mynediad at Wasanaethau Dydd yr Awdurdodau Lleol drwy ddilyn Asesiad o Anghenion gyda’r unigolyn sy’n dynodi bod gwasanaeth yn ofynnol. Bydd y Rheolwr Asesu Gofal yn gofyn am ymateb gwasanaeth drwy Banel Gwasanaethau Dydd. Ar ôl cadarnhau’r gwasanaeth bydd y Rheolwr Asesu Gofal yn sicrhau y bydd yr Asesiad Anghenion, Cynllun Gofal a chopi o’r Asesiad Ariannol (Polisi Codi Tâl) yn cael eu symud ymlaen at y Darparwr. Bydd y broses hon, o dan amgylchiadau cyffredin, yn cymryd dim mwy na 5 niwrnod gwaith i’w prosesu (ar ôl derbyn y gwaith papur priodol). Gellir defnyddio cyfnod prawf os yw hynny’n angenrheidiol. Cysylltwch â’r Swyddog ar Ddyletswydd am ragor o fanylion.\nDatblygu ymatebion gwasanaeth sy’n flaengar ac yn effeithiol ac yn diwallu anghenion yr unigolyn, drwy ddarparu, ble y bo’n briodol amrywiaeth o weithgareddau sy’n canolbwyntio ar waith, addysg a hamdden.\nDatblygu a darparu amrywiaeth o wasanaethau ansawdd uchel sy’n adlewyrchu gwerthoedd craidd y gwasanaeth.\nGweithio mewn partneriaeth â defnyddwyr gwasanaeth, eu gofalwyr, gyda darparwyr eraill a’r Gymuned ehangach.\nHyrwyddo modelau arfer gorau drwy ein gwaith.\nHyrwyddo a mabwysiadu’r Dull sy’n Canolbwyntio ar y Person o ran cynllunio, cyflenwi a gwerthuso’r gwasanaeth.\nSicrhau fod yna ddull gweithredu sy’n strwythuredig o ran cyfranogiad Defnyddiwr Gwasanaeth o fewn y gwasanaeth.\nYmgynghori â defnyddwyr gwasanaeth, eu gofalwyr a rhanddeiliaid perthnasol eraill, yn rheolaidd.\nYr Athroniaeth Gofal sy’n tanategu’r Gwasanaeth\nMae hawl gan bob unigolyn ag anabledd dysgu, anabledd corfforol ac unigolion â phroblem iechyd meddwl i’r canlynol:\nPatrymau bywyd normal yn y Gymuned.\nCael eu trin fel unigolion.\nCefnogaeth briodol i ddatblygu a chadw eu potensial fel unigolion. Cyfleoedd cyfartal.\nBod yn bresennol yn eu Cymunedau, gan ddefnyddio’r un cyfleusterau â dinasyddion eraill.\nCymryd rhan mewn gweithgareddau ochr yn ochr â chyd-ddinasyddion.\nDatblygu a chynnal perthnasoedd.\nDatblygu sgiliau a diddordebau ar hyd a lled amrywiaeth eang o feysydd.\nCael eu cefnogi i wneud penderfyniadau gwybodus.\nCymryd rhan yn y broses o wneud penderfyniadau sy’n effeithio ar eu bywydau.\nManylion hysbysiadau ar gyfer canslo / darfod y Gwasanaeth\nUn ai gan ddefnyddiwr y gwasanaeth neu gan y Sefydliad. Bydd y broses yma’n bennaf yn digwydd drwy Adolygiad/ Adolygiad heb ei Gynllunio o’r ddarpariaeth bresennol o’r gwasanaeth, gyda’r Gwasanaeth Darparu a’r Timau Asesu a Gofal, a’r cais am ddiweddariad o’r Anghenion Asesu os ydynt yn ofynnol.\nTrafnidiaeth Gwasanaethau Dydd\nOs ydych chi’n cael trafferth defnyddio ceir cyffredin a bysiau, mae gwasanaethau arbennig ar gael. Gallwn eich cysylltu chi â nhw. Gellir hefyd gwneud trefniadau trafnidiaeth arbennig i’ch helpu chi i ddefnyddio ein gwasanaethau.\nFfôn: 01685 724500\nFfacs: 01685 376608\nMerthyr Tudful yn le i ymfalchïo ynddo\nEin gweledigaeth | Cwcis | Polisi Preifatrwydd | Hysbysiad Preifatrwydd | English | Yn ôl i'r brig


maes-e.com • Dangos pwnc - Nwyddau maes-e?\ngan Orcloth » Iau 05 Maw 2009 9:40 am\nOes na ffasiwn beth a nwyddau'r maes, fel mygiau, crysau-t, ayyb ar gael? Os na, fysa'n ffordd dda i neud lot o bres i ni yn bysa? Fyswn i'n prynu, beth bynnag. Beth amdani?\nRe: Nwyddau maes-e?\ngan Orcloth » Iau 05 Maw 2009 9:53 am\nEwadd, dwi newydd feddwl am rwbath - beth am fwg neu grys-t hefo'r geiriau "Pencampwr Swdocw maes-e" arno?\ngan Hedd Gwynfor » Iau 05 Maw 2009 11:51 am\ngan Orcloth » Iau 05 Maw 2009 12:15 pm\nDydi pawb ddim wedi ENNILL 32 gem ti'n feddwl, Hedd! Fysa mwg neu grys-t hefo'r anfarwol "Pencampwr Swdocw maes-e" arno yn gwneud fel gwobr unigryw i'r ceisyddion 1af, 2il a 3ydd yn y gem, ti'm yn meddwl?\nOnd o ddifri, oes na fygiau a ballu i'w cael yn rhywle hefo logo maes-e?\nGolygwyd diwethaf gan Orcloth ar Iau 05 Maw 2009 12:33 pm, golygwyd 1 waith i gyd.\ngan Macsen » Iau 05 Maw 2009 12:32 pm\nOedd na grys-t Maes-e flynyddoedd yn ol. Nes i ei gwisgo hi unwaith ac ar y dydd hwnnw wnes i ddigwydd bwmpio mewn i faeswr arall oedd mae'n rhaid yn meddwl mod i'n ei gwisgo hi bob dydd.\ngan Orcloth » Iau 05 Maw 2009 12:57 pm\nO, na! Dwi'm yn meddwl y byswn i isio'i wisgo fo bob dydd, dim ond ar achlysuron arbennig, fel priodasau (pam lai!!), mynd i steddfod neu sioe ayyb! Sai'n braf gweld rhywun tra bo chdi'n wisgo fo a hwnnw'n deud - "aaaagh! Ti ar y maes hefyd!".\ngan Mali » Iau 05 Maw 2009 7:04 pm\ngan Orcloth » Sul 19 Ebr 2009 12:57 pm\nDwi byth di cael ateb call gan neb am hyn - ydi hi'n bosib prynu crys-t maes-e ta be, plis?


Caerphilly - Grantiau Covid-19 bellach ar gael i elusennau a chlybiau chwaraeon\nNewyddion Newyddion Mai 2020 Grantiau Covid-19 bellach ar gael i elusennau a chlybiau chwaraeon\nPostiwyd ar : 29 Mai 2020\nMae Llywodraeth Cymru wedi cyhoeddi y bydd elusennau, clybiau chwaraeon amatur cymunedol a chyrff dielw sydd:\nyn meddiannu eiddo sydd â gwerth ardrethol o £12,000 neu'n is; ac\nyn gweithredu yn y sector manwerthu, hamdden a lletygarwch; ac\nyn derbyn rhyddhad ardrethi elusennol, rhyddhad ardrethi clwb chwaraeon amatur cymunedol neu ryddhad ardrethi dewisol ar eu bil ardrethi\nbellach yn gallu gwneud cais am grant o £10,000 sy'n gysylltiedig ag eiddo ardrethi busnes i'w helpu i ymateb i heriau ariannol Covid-19.\nMae'r cyfyngiad eiddo lluosog sy'n gymwys i'r cynllun Rhyddhad Ardrethi i Fusnesau Bach yn berthnasol i'r grant hwn. Felly, dim ond ar gyfer uchafswm o ddau eiddo ym mhob ardal awdurdod lleol y caiff yr un trethdalwr (elusen, clwb chwaraeon amatur cymunedol neu gorff dielw) dderbyn y grant.\nGwybodaeth Bwysig: Ni allwch wneud cais am y grant hwn os ydych eisoes wedi derbyn grant/grantiau Covid-19 sy'n dod i gyfanswm o £10,000 neu fwy o unrhyw un neu ragor o'r canlynol:\nOs oes gennych unrhyw gwestiynau ynghylch cymhwysedd yn ymwneud ag unrhyw grantiau cysylltiedig â Covid-19 y gallech fod wedi'u derbyn eisoes, e.e. os ydych wedi derbyn grant/grantiau Covid-19 sy'n dod i gyfanswm sy'n llai na £10,000 gan Chwaraeon Cymru a/neu'r Gronfa Cadernid Economaidd, e-bostiwch TrethiAnnomestig@caerffili.gov.uk gyda manylion, gan roi'r geiriau ‘Ymholiad Grant Covid-19’ yn y llinell pwnc, cyn cyflwyno ffurflen gais.\nDylid gwneud ceisiadau trwy'r ddolen hon i'n gwefan erbyn 5pm ar 30 Mehefin 2020.\nBeth sy'n digwydd os ydych wedi gwneud cais yn barod?\nOs ydych chi'n elusen, yn glwb chwaraeon amatur cymunedol neu'n gorff dielw sy'n bodloni'r meini prawf uchod, ac eisoes wedi gwneud cais am grant o £10,000, bydd ein Tîm Ardrethi Busnes yn adolygu'ch cais ac yna'n anfon e-bost atoch, gan y bydd angen gwybodaeth ychwanegol arnom cyn y gallwn brosesu'ch cais. Byddwn yn gwneud hyn cyn gynted â phosibl felly peidiwch â chysylltu â ni eto oherwydd bydd hynny'n golygu y byddwn yn cymryd mwy o amser i brosesu'r ceisiadau sy'n weddill. Diolch am eich amynedd.


Galw am ragor o werslyfrau Cymraeg – Llyr Gruffydd AS/MS\nGalw am ragor o werslyfrau Cymraeg\nYn ymateb i adroddiad Cynulliad Cenedlaethol Cymru Y Pwyllgor Plant, Pobl Ifanc ac Addysg, Darparu gwerslyfrau ac adnoddau dysgu i ddisgyblion meddai Llyr Gruffydd AC ac ysgrifennydd cabinet cysgodol Plaid Cymru dros addysg,\n“Am yn rhy hir mae athrawon wedi bod yn gorfod cyfieithu llawer eu hadnoddau dysgu eu hunain. Mae hyn yn gwbwl anerbyniol ac mae’n anheg arnyn nhw a’u disgyblion.\nMae’r Gymraeg yn iaith swyddogol yng Nghymru ac mae gan bob disgybl yr hawl i ddewis dysgu eu pynciau yn eu dewis iaith. Mae’n ddyletswydd ar y Llywodraeth felly i sicrhau fod siaradwyr Cymraeg yn cael yr un gefnogaeth a’u cyfoedion sy’n astudio trwy gyfrwng y Saesneg. Ni ddylid cyflwyno cyrsiau newydd na diwygiadau i gyrsiau yn y dyfodol nes bod yr holl adnoddau dysgu angenrheidiol ar gael yn Gymraeg a’r Saesneg.”\nTags: Addysg, Addysg Gymraeg, Gwerslyfrau\nPrevious Call for more Welsh teaching resources to be made available\nNext Gove faces challenge over vets in Wales


Y datblygiad a chyflwyniad byr ar gymhwyso'r peiriant clymu dur coil - Arddangosfa - Ffatri Peiriannau Wuxi Puxin\nY datblygiad a chyflwyniad byr ar gymhwyso'r peiriant clymu coil dur\nWuxi Ffatri Peiriannau Puxin | Updated: Nov 18, 2017\nMae'r math o'r peiriant clymu coil dur yn fwy a mwy helaeth. Ar yr un pryd, mae ei ddull dosbarthu hefyd yn wahanol. Yn ôl y ffordd o weithio, gellir ei rannu'n bennaf yn sleidiau syth, sleidiau allwthio a chyllell crwn.\nAr hyn o bryd, nid yw'r ffordd o dorri allwthio yn gyffredin. Gyda datblygiad technoleg, mae'r peiriant clymu coil dur yn raddol o reolaeth modur unigol i dwbl modur, tri datblygiad modur. Yn y broses redeg yn y dyfodol, bydd yr offer yn gyflymach ac yn gyflymach, ac yn fwy sefydlog ac effeithlon.\nWrth ddefnyddio'r peiriant clymu coil dur, mae angen i ni hefyd wneud y cynhyrchiad yn ôl y gofynion gweithredol penodol. Cyn agor yr offer, rhowch sylw i'r arolygiad yn gyntaf, yn enwedig yn gwirio a yw lefel olew a mesur pwysedd y brif system gyrru hydrolig yn gywir ac yn sefydlog, a hefyd yn rhoi sylw i sicrhau bod y pwysedd aer yn sefydlog. Yna, gellir dechrau'r offer ar gyfer cynhyrchu.\nDylid nodi bod angen cyfuno'r anghenion gwirioneddol i osod y gwahanol baramedrau rheoli yn y broses o ddefnyddio'r peiriant clymu coil dur, er mwyn cyflawni'r effaith gynhyrchu a ddymunir. Er enghraifft, yn ôl y math o ddeunydd, trwch, hyd a lled y trefniant cwympo, gosodir y fwydlen sleisio.\nDylai'r staff ddewis hyd a lled treigl priodol yn ôl y gofynion cynhyrchu. Yn olaf, dylid dewis yr orsaf dreigl briodol ar gyfer y peiriant clymu coil dur. Addaswch y rhannau perthnasol, gosodwch y manylebau cyfatebol o gynhyrchion coil dur, a chynnal gweithrediadau cwympo.\nPâr o: Cyflwyniad i ddur di-staen\nNesaf: Glanhau peiriannau torri\nAchosion o dorri anarferol mewn cwympo\nCyflwyniad byr o beiriant sleisio manwl\nCyfansoddiad peiriant cwympo a'i fanteision a m...


Lev 24 | CYM | STEP | Dyma'r Arglwydd yn dweud wrth Moses:\n1Dyma'r Arglwydd yn dweud wrth Moses: 2“Dywed wrth bobl Israel fod rhaid iddyn nhw ddod ag olew olewydd pur i mi fel bod y lampau wedi eu goleuo'n gyson. 3Mae Aaron i'w gosod tu allan i'r llen sydd o flaen Arch y dystiolaeth yn y Tabernacl. Rhaid iddo ofalu eu bod yn llosgi drwy'r nos o flaen yr Arglwydd. Mae hyn i fod yn rheol bob amser. 4Rhaid iddo ofalu bob amser am y lampau ar y menora cysegredig sydd o flaen yr Arglwydd.\nY bara wedi ei gysegru i Dduw\n5“Rhaid defnyddio'r blawd gwenith gorau a pobi deuddeg torth gydag e. Dau gilogram o flawd ar gyfer pob torth. 6Mae'r deuddeg torth i'w gosod ar y bwrdd cysegredig sydd o flaen yr Arglwydd. Rhaid eu gosod yn ddau bentwr o chwech yr un. 7Yna rhaid rhoi thus pur ar y ddau bentwr, a bydd y bara yn ernes, yn rhodd i'r Arglwydd. 8Mae Aaron i wneud hyn yn ddi-ffael bob Saboth, a'u gosod mewn trefn o flaen yr Arglwydd. Mae'n ymrwymiad mae'n rhaid i bobl Israel ei gadw bob amser. 9Mae'r offeiriaid, Aaron a'i feibion, i gael y bara. Rhaid iddyn nhw fwyta'r torthau mewn lle cysegredig am eu bod yn rhoddion sydd wedi eu cysegru i'r Arglwydd.”\n10Un diwrnod roedd dyn oedd yn fab i un o wragedd Israel, ond ei dad yn Eifftiwr, wedi mynd allan o'i babell i wersyll yr Israeliaid. A dyma fe'n dechrau ymladd gyda un o ddynion Israel. Dyma fe'n amharchu enw Duw, a melltithio. Felly dyma nhw'n mynd ag e at Moses. Enw ei fam oedd Shlomit (merch Dibri, o lwyth Dan). 12Dyma nhw'n ei gadw yn y ddalfa nes byddai'r Arglwydd yn gwneud yn glir iddyn nhw beth oedd i ddigwydd iddo.\n17“‘Marwolaeth ydy'r gosb am lofruddiaeth hefyd. a 18Os ydy rhywun yn lladd anifail, rhaid iddo dalu drwy roi anifail tebyg yn ei le i'r perchennog. 19Os ydy rhywun wedi anafu person arall, rhaid i'r gosb gyfateb i'r drosedd – 20anaf am anaf, llygad am lygad, dant am ddant – beth bynnag mae e wedi ei wneud i'r person arall, dyna sydd i gael ei wneud iddo fe. 21Os ydy rhywun yn lladd anifail, rhaid iddo wneud iawn am y peth. Ond os ydy rhywun yn llofruddio rhywun arall, rhaid iddo farw. 22Yr un ydy'r gyfraith i bobl Israel a mewnfudwyr sy'n byw yn eu plith. Fi ydy'r Arglwydd eich Duw chi.’”


Dod o hyd i gorff mewn llyn yng Nghaerdydd – Golwg360\n14 Mehefin 2019 am 07:29 Diweddarwyd am 07:39\nMae’r heddlu wedi dod o hyd i gorff mewn llyn yn ardal y Rhath, Caerdydd.\nFe gafodd swyddogion arbenigol eu galw yn dilyn adroddiadau am berson yn cerdded i mewn i Lyn Parc y Rhath am tua 3yb ddoe (dydd Iau, Mehefin 13).\nYn ôl Heddlu De Cymru, maen nhw wedi adnabod y corff yn ffurfiol ac wedi rhoi gwybod i’r teulu am y canfyddiad.\nDyw’r farwolaeth ddim yn cael ei hystyried yn un amheus, medden nhw ymhellach, ac mae gwybodaeth wedi ei throsglwyddo i’r crwner.\nDiwylliant geek “yn tyfu” yng Nghymru\nTeyrnged i ddynes, 48, fu farw mewn gwrthdrawiad ger Caerdydd\nDyn wedi marw mewn gwrthdrawiad yng Nghaerdydd


Bwrdd Gweithredol y Brifysgol, 9 Chwefror 2015 – Bwrdd Gweithredol y Brifysgol - Cardiff University\nTrafododd y Bwrdd yr amlinelliad o’r rhaglen ar gyfer Diwrnod Cwrdd-i-Ffwrdd GW4 sydd ar y gweill.\nCafodd y Bwrdd y drafft o Arolwg Staff 2015. Nodwyd mai hwn fyddai’r trydydd arolwg. Nodwyd hefyd amlinelliad o’r cynigion ar gyfer prosesu ac adrodd ar yr arolwg ar ôl ei gynnal.\nNodwyd ffurflen TRAC y Brifysgol. Câi’r wybodaeth ynddi ei defnyddio gan CCAUC i gydymffurfio â llythyr y grant a châi’r data hefyd eu hadolygu gan RCUK, Trysorlys y DU a chyrff allanol eraill.\nY Newyddion Misol Diweddaraf am Geisiadau Mynediad 2015/16.\nY Newyddion Diweddaraf am y Prosiectau Ystadau.\nAdroddiad Misol Coleg y Celfyddydau, y Dyniaethau a’r Gwyddorau Cymdeithasol. Nododd yr adroddiad fod y Coleg, yn ystod misoedd Ionawr a Chwefror 2015, wedi cynnal ei holl gyfarfodydd staff yn ei Ysgolion. Daethai nifer helaeth o’r staff academaidd a staff y gwasanaethau proffesiynol i’r cyfarfodydd. Cyflwynwyd y sesiynau gan Ddirprwy Is-Ganghellor y Coleg, y Cofrestrydd, y Deon Rhyngwladol, y Deon Ymchwil a’r Deon Addysg a chanolbwynt y sesiynau briffio oedd rhoi’r wybodaeth ddiweddaraf i’r Ysgolion am y cynnydd a oedd wedi’i wneud a’r cymorth a ddarparwyd gan y Coleg yn y meysydd hyn: cymorth ymchwil; blaenoriaethau strategol i addysg a myfyrwyr; datblygiadau rhyngwladol; timau gwasanaethau proffesiynol y Coleg; a buddsoddiadau’r Coleg mewn rolau academaidd.\nAdroddiad Misol y Prif Swyddog Gweithredu. Ynddo cafwyd y newyddion diweddaraf gan bob un o’r Adrannau Gwasanaethau Proffesiynol corfforaethol. Nododd hefyd fod y Prif Swyddog wedi bod yng nghyfarfod blynyddol CCAUC lle cawsai gyfle i drafod yr heriau yn sector addysg uwch Cymru ac, yn arbennig, Adolygiad Diamond, ac effaith bosibl ariannu hyfforddiant ôl-raddedigion yn Lloegr.\nAdroddiad ar Weithgareddau Ymgysylltu. Rhoes yr adroddiad y newyddion diweddaraf am bob un o’r pum prif brosiect ymgysylltu ac am y gweithgarwch ymgysylltu â Llywodraeth Cymru ers yr adroddiad diwethaf.\nAdroddiad ar Weithgareddau Rhyngwladol. Yr adroddiad hwn oedd y cyntaf gan y Dirprwy Is-Ganghellor newydd ar gyfer Rhyngwladol ac Ewrop, yr Athro Nora de Leeuw. Ynddo, cafwyd y newyddion diweddaraf am gynnydd partneriaeth Leuven, datblygiadau ynghylch Tsieina, y daith i’r Dwyrain Canol, y ceisiadau i Horizon 2020 a’r cyfraddau llwyddo.


Gweledigaeth ERW yw cael rhwydwaith o ysgolion sy'n perfformio'n uchel yn gyson ar draws y rhanbarth gyda phob ysgol yn un dda ac yn cynnig safonau addysgu uchel dan arweinyddiaeth dda, gyda'r holl ddysgwyr yn cyrraedd eu llawn botensial. Er mwyn cyflawni'r weledigaeth hon, rydym yn gwella capasiti ysgolion trwy gefnogi, herio ac ymyrryd er mwyn iddynt ddod yn sefydliadau sy'n gwella eu hunain, sy'n gadarn, ac sy'n gwella deilliannau i ddysgwyr yn barhaus.\nNod Rhaglen Darpar Arweinwyr Canol/Arweinwyr Canol Newydd ERW i gydweithwyr yn y sectorau cynradd, uwchradd neu ysgolion arbennig yw cynnig cyngor ymarferol ynghylch rôl arweinydd canol.\nMae'r rhaglen hon yn rhan annatod o waith ERW i ddarparu'r cynnig rhanbarthol ar gyfer dysgu proffesiynol mewn partneriaeth â Phrifysgol Cymru y Drindod Dewi Sant. Gall y rheiny sy'n cofrestru ar gwrs Darpar Arweinwyr Canol ac Arweinwyr Canol Newydd ERW, ac sy'n cymryd rhan yn y cwrs, ennill credydau tuag at Dystysgrif Dysgu Proffesiynol i Raddedigion: Arweinyddiaeth.\nGallant hefyd gael mynediad i'r Rhwydwaith ar gyfer Darpar Arweinwyr Canol ac Arweinwyr Canol Newydd ar yr Hwb.\nI gwblhau ffurflen gais ar gyfer y cwrs hwn, cliciwch yma. Nodwch y bydd angen i chi fewngofnodi i’r HWB er mwyn llenwi’r ffurflen.\nMae dyddiadau’r cyrsiau i’w gweld isod. Gallwch ddewis y lleoliad y byddech yn hoffi mynd iddo, a does dim rhaid i chi aros gyda’r awdurdod lleol rydych yn gweithio ynddo.\nCastell-nedd Port Talbot/Abertawe Cyfrwng Cymraeg\nCeredigion/Powys Cyfrwng Cymraeg\nSir Gaerfyrddin/Sir Benfro Cyfrwng Cymraeg


Cliciwch ar y dolenni i gael manylion y cwrs\nDysgir rhai cyrsiau ar y cyd gyda sefydliadau addysgol eraill yng Ngheredigion ac efallai ar safle arall.\n* Mae’r pynciau hyn yn cael eu cynnig trwy gyfrwng y Gymraeg a Saesneg.\nCedwir yr hawl gan yr ysgol i beidio rhedeg cyrsiau os nad yw amgylchiadau’n caniatau hynny.\nCynigir Addysg Gorfforol Lefel Uwch fel dilyniant naturiol i’r cwrs TGAU.\nAnghenion Dysgu Ychwanegol ASDAN\nGall disgyblion sydd wedi’u lleoli yn yr Adran Anghenion Addysgol Ychwanegol ddilyn cwrs astudio ym mlynyddoedd 12 a 13.\nArlunio a Dylunio\nMae TGAU yn hanfodol ar gyfer y cwrs UG/A, gan ei fod yn darparu’r cyfle i weithio gyda sgiliau a thechnegau i greu ymateb bersonol i amrywiol themau.\nMae’n bosibl dilyn y cwrs Lefel UG / Lefel Uwch heb astudio’r cwrs ar gyfer TGAU. Byddai gradd ‘C’ neu uwch yn angenrheidiol yn Saesneg oherwydd natur ddadansoddol y cwrs.\nMae chwe uned yn y fanyldeb – 3 uned UG a 3 uned lefel A. Mae pob myfyriwr yn dilyn yr un cwrs ar gyfer UG, yna mae’n bosibl cynnig dewis o gymhwyster ar gyfer lefel A. Mae yna nifer fawr o bynciau cyffredin. Bydd yn ofynnol i ddisgyblion sydd am astudio meddygaeth, milfeddygaeth neu gyrsiau tebyg astudio Bioleg ym mlwyddyn 13.\nMae’r Diploma Atodol yn gyfystyr ag un Lefel uwch ac mae credyd Rhagoriaeth werth 120 pwynt UCAS. Argymhellir fod gan ddisgyblion sy’n cymryd y cwrs o leiaf 5 TGAU gradd A*-C a dylai un o’r rhain fod yn radd C neu’n uwch mewn Celf neu Ddylunio a Thechnoleg.\nMae’r cymhwyster yma yn cynnig dilyniant ar gyfer cyrsiau gradd mewn Prifysgolion a paratoi unigolion ar gyfer gyrfa mewn Iechyd a Gofal. Bydd y cwrs yn darparu cyfleoedd i’r dysgwyr datblygu sgiliau a thechnegau eang, sgiliau personol a priodoleddau hanfodol ar gyfer perfformiad llwyddiannus yn y gweithle.\nMae’r cwrs yma yn cynnig cymhwyster galwedigaethol sy’n canolbwyntio ar agweddau peirianneg arbenigol. Mae’n ymdrin â gwybodaeth allweddol a’r sgiliau ymarferol sy’n ofynnol i lwyddo mewn peirianneg.\nMae TAG Busnes Cymhwysol yn cynnig golwg newydd ffres i fyfyrwyr ar fyd Busnes. Mae’n cynnwys cynllun asesu di-bapur h.y. ar gyfrifiadur, ac yn hyrwyddo arloesedd wrth ei gyflwyno gyda’r bwriad o gyfoethogi profiad cyffredi-nol myfyrwyr. Mae arferion busnes sydd wedi hen ennill eu plwyf yn cael eu hystyried ochr yn ochr â thechnolegau a gweledigaethau mwy cyfoes gyda’r pwyslais yn cael ei roi ar gymhwyso sgiliau, gwybodaeth a dealltwriaeth.\nCACHE Gofal ac Addysg Plant\nI rai ymgeiswyr, bydd yn bosibl mynd ymlaen i nyrsio, dysgu a meysydd addysg uwch eraill (yn amodol ar gymwysterau’r ymgeisydd a gofynion mynediad y Brifys-gol a’r Coleg unigol). Enghreifftiau o swyddi: Cynorthwyydd meithrin; Arweinydd cyn-ysgol; Arweinydd grŵp chwarae; Cefnogwr anghenion addysgol arbennig.\nArgymhellir y dylid fod wedi ennill Gradd C o leiaf yn yr arholiad TGAU Gwyddoniaeth Dwyradd. Mae gradd ‘C’ mewn Mathemateg TGAU yn fanteisiol.\nNid yw’n bosib astudio Cwrs UG /A heb fod wedi astu-dio’r pwnc at TGAU, onibai fod y disgybl yn mynychu gwersi offerynnol a theori y tu allan i’r ysgol.\nCwrs cyffrous, cyfoes i’ch paratoi ar gyfer defnyddio’r Gymraeg mewn Byd Gwaith. Dilyniant i TGAU: Iaith a Llenyddiaeth Gymraeg.\nNod y cwrs Lefel A yw datblygu sgiliau cyfathrebu – darllen, ysgrifennu a siarad mewn amgylchfyd gymdeithasol a galwedigaethol, a lledu gorwelion y disgyblion fel y gallant werthfawrogi llenyddiaeth a diwylliant Cymru.\nNid oes angen unrhyw wybodaeth flaenorol o Ddaearyddiaeth er y byddai gwybodaeth, dealltwriaeth a sgiliau a gafwyd drwy fod wedi astudio Daearyddiaeth TGAU yn gymorth. Mae gradd C mewn Mathe-mateg TGAU yn fanteisiol.\nFel dylunydd, rydych ar groesffordd sy’n arwain at nifer o sgiliau. Mae angen i chi fod yn greadigol er mwyn gallu dychmygu siâp a swyddogaeth gwrthrych. Er mwyn cyflawni hyn, bydd angen i chi wybod hefyd am brosesau gweithgynhyrchu, deunyddiau, marchnata ynghyd â’r ymrwymiadau cyfreithiol a moesol sy’n effeithio dylunydd.\nArgymhellir y dylid fod wedi ennill Gradd B o leiaf yn yr arholiad TGAU Gwyddoniaeth. Mae gradd ‘C’ mewn Mathemateg TGAU yn fanteisiol.\nMae’r cwrs hwn yn agored i bob un sydd wedi ennill gradd ‘C’ neu uwch mewn arholiadau TGAU Haen Uwch neu gyfwerth yn Ffrangeg.\nCwrs llawn amser dwy flynedd yw’r cwrs Gwyddoniaeth Cymhwysol yn arwain at gymhwyster AS ar ddiwedd Blwyddyn 12 a Lefel A llawn ar ddiwedd Blwyddyn 13.\nAstudiaeth o gyfnod:\nAgweddau ar Hanes Cymru a Lloegr tua 1483 – 1603\nUned 4: Astudiaeth Fanwl: Yr Almaen Natsiaidd c.1933 – 1945\nMae hi’n bosib dilyn cyrsiau UG/ U heb astudio’r pwnc ar gyfer TGAU.\nAstudiaeth ystod eang o farddoniaeth, rhyddiaith a drama o wahanol gyfnodau.\nDisgwylir i fyfyrwyr sy’n astudio cwrs UG / A fod wedi astudio TGAU Haen Uwch. Disgwylir gradd B o leiaf.\nMae cymhwyster Mathemateg Bellach UG/A2 yn ehangu a dwysau’r fathemateg a ddysgir ym Mathemateg UG/A2. Cynllunnir Mathemateg Bellach UG i gydredeg â Mathemateg UG ym mlwyddyn 12.\nMae’r cwrs hwn yn cynnig hyfforddiant mewn cymwysiadau meddalwedd ac mae’n addas ar gyfer y rhai sydd eisiau astudio lefel A mwy ymarferol ac sydd â gogwydd tuag at fusnes.\nMae Bagloriaeth Cymru yn gymhwyster cyffrous i fyfyrwyr yng Nghymru sy’n ychwanegu dimensiwn newydd gwerthfawr at y pynciau a’r cyrsiau sydd ar gael eisoes i fyfyrwyr 14 i 19 mlwydd oed.\nGwneir darpariaeth Addysg Grefyddol, Addysg Rhyw, Gyrfaoedd a Byd Gwaith ac Addysg Bersonol a Chymdeithasol ar ffurf rhaglen o siaradwyr gwadd a chynadleddau. Mae’n rhaid i ddisgyblion blwyddyn 12 gwblhau cyfnod o brofiad gwaith. Mae cyfle hefyd i gael cymwysterau Sgiliau Allweddol trwy’r Fagloriaeth.